NETIZEN: "ANAK TAK BETUL SIBUK TUNJUK VIDEO" - ZARINA BALAS BERHEMAH

"Anak kau tu dah tak betul sibuk nak tunjukkan kat video, menakutkan kan aje tengok," kata netizen yang menggunakan nama @ami.ron.399 tersebut.

Komen netizen  yang cukup 'keras' kerana mungkin tidak faham dengan mereka yang mengalami autism itu dimuatnaik oleh pelakon Zarina Zainuddin di laman Instagramnya

Walaupun perasaannya pasti terguris, namun Zarina mengambil pendekatan yang tinggi untuk tidak membalas komen tersebut dengan sesuatu yang keras, sebaliknya beliau bersyukur dan mendoakan semoga netizen tersebut mendapat rahmat.

"Anak-anak tak berapa betul akak pun baru nak belajar jadi betul.. takpe tapi kasih sayang akak pada anak melimpah-limpah bak air pasang yang pernah surut..

Klik untuk gambar besar

"Syukur Alhamdulillah, nikmat dan rahmat Allah bagi hidup kita tak pernah sempurna sampai bila2 kerana Allah tak pernah salah menguji hambanya 💖. Semoga awak juga dalam rahmat Allah dik 💕," tulis Zarina.

Untuk makluman, Zarina berkahwin pada tahun 1993 dan dikuniakan dengan empat cahaya mata termasuk kembar lelaki, Muhammad Razil Azrai dan Muhammad Raizal Azrai yang mengidap autism.

Zarina sering berkongsi video-video tentang kedua kembar tersebut untuk menimbulkan kesedaran dan berkongsi pengetahuan kepada orang ramai tentang penyakit autism.

Kadang-kadang sedih juga dengan komen-komen negatif netizen yang menghiris hati. Ramai artis sebenarnya tidak terlalu kisah jika komen-komen tersebut ditujukan kepada artis itu sendiri, tetapi apabila ianya ditujukan kepada ahli keluarga terutamannya anak-anak, ianya sangat kejam.

www.myartis.com / Sumber: Astro gempak & Instagram Zarina Zainuddin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KUTIPAN RM1 JUTA, 'KAMPUNG LATAH KENA KUARANTIN' TERUS HANGAT

"Alhamdulillah, jutaan terima kasih kepada FINAS dan ASTRO di atas peluang yang diberikan menerusi dana Program TV/OTT. Kami juga ingin ucapkan terima kasih kepada mereka yang telah melanggan filem Kampung Latah Kena Kuarantin di Astro First. Kejayaan ini mendorong semangat buat kami untuk terus berkarya dan menghasilkan lebih konten yang variasi serta berkualiti.

"Kami juga berasa gembira apabila segelintir penonton merasakan filem ini mampu membuatkan mereka menghilangkan tekanan seketika dengan berhibur dengan babak dan aksi yang ditonjolkan oleh barisan pelakon.

"Buat mereka yang masih belum berkesempatan untuk menonton filem ini, saya ingin mengajak mereka untuk menyaksikan karya ini bersama seisi keluarga, di samping itu dapat meluangkan masa bersama insan tersayang,” demikian kata Penerbitnya & Wakil MEGAPINE (M), Hazil Izham Ismail, selepas filem itu berjaya mengutip RM1 juta dalam masa beberapa minggu.

Filem terbitan produksi MEGAPINE (M) tersebut menyaksikan filem tempatan pertama yang mengetengahkan gelagat melatah sebagai subjek kepada latar cerita serta menghimpunkan nama-nama selebriti cukup terkenal dengan latah spontannya dan lebih menarik ia tidak pernah disaksikan dalam mana-mana filem sebelum ini.

Klik untuk gambar besar

Sinopsis:

Filem ini mengisahkan tentang KAMPUNG LATAH PERMAI, sebuah kampung yang unik dan menjadi tumpuan pelancong dari dalam dan luar negara kerana ia satu-satunya lokasi di dunia yang mempunyai kadar penduduk ‘melatah’ yang ramai.

Ajin (Azhan Rani) merupakan ketua pemandu pelancong untuk syarikat Latah Permai Travel & Tours, bersama rakan kongsinya, Jamilah (Nazia Mustafar), Eton (Ieda Moin) dan Din (PS Mansur). Gelagat mereka sering menceriakan penduduk kampung dan juga pelancong.

Dalam pada itu, Ajin menaruh perasaan terhadap Juanita (Elisya Sandha). Tetapi Apoi (Joey Daud) telah dahulu menghantar rombongan meminang Juanita dengan mengikut adat resam dan budaya melayu, namun pinangan Apoi ditolak.

Apoi bersama konconya Abon (Bell Ngasri) dan Anjang (Wanns Ahmad) melakukan sesuatu kerana tidak berpuas hati. Selang beberapa hari kemudian, Kampung Latah Permai yang ceria, tiba-tiba dilanda sindrom melatah yang tidak terkawal sehingga menimbulkan pelbagai kes merbahaya seperti melatah sehingga koma, melatah sehingga meninggal serta melatah sehingga terbunuh rakan atau pasangan.

Keadaan kampung semakin membimbangkan dan menjadi isu besar sehingga Ketua Kampung terpaksa membuat mesyuarat tergempar bersama penduduk bagi mencari jalan penyelasaian. Berbagai teori dan cara menangani pandemik latah telah dibuat sehingga ada yang logik dan ada yang karut.

Kampung Latah Kena Kuarantin boleh ditonton menerusi Pawagam Rumah Anda, Astro First dan ia telahpun bermula sejak 9 September lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMBIL SINOVAC - NORA DANISH KELIRU NETIZEN BANDINGKANNYA DENGAN IFA RAZIAH

Semua sedia maklum mengenai penyanyi, pelakon dan pengacara sensasi Ifa Raziah yang baru-baru ini menolak vaksin sinovac kerana mahukan vaksin pfizer. Ifa memberitahu dia mempunyai beberapa alasan tertentu sebab kenapa memilih vaksin tersebut.

Dek kerana itu, netizen telah bertindak membandingkan pelakon Nora Danish yang menerima vaksin Sinovac dengan Ifa yang menolak vaksin itu. Berhubung isu tersebut, Nora berkata, dia pada awalnya tidak tahu menahu mengenai perkara terbabit.

"Saya pasti, Kak Ifa (Raziah) ada alasan tersendiri. Sebenarnya saya pun keliru, saya pun tak tahu, kenapa selepas saya ambil Sinovac, ramai orang ambil kisah itu jadikan macam saya tak memilih.

"Jadi, saya tak fahamlah. Saya cuma 'repost' sajalah. Kemudian, hari ini dan semalam, baru saya sedar bahawa artikel itu adalah berkaitan isu Kak Ifa Raziah. Bagi saya, saya pasti Kak Ifa ada alasan tersendiri kenapa dia memilih vaksin sebab setahu saya Kak Ifa adalah orang yang sangat sempoi," katanya.

Menerusi hantaran video dimuat naik di Instagram Story, Nora juga meminta masyarakat supaya tidak mudah menjatuhkan hukum kepada seseorang individu tanpa mengetahui alasan di sebalik keputusannya.

Klik untuk gambar besar

"Dia bukan apa yang kamu fikir. Dia sangat sempoi. Mesti ada alasan dia buat begitu. Apa yang penting, kita janganlah terlalu menghukum. Kalau kita rasa perkara itu tak betul, kita jangan buat. Kita jangan ikut, habis cerita, betul tak?" ujarnya.

Dalam masa sama, Nora juga mengajak pengikut dan peminatnya supaya menguar-uarkan mengenai pengambilan vaksin dan berdoa agar kes jangkitan baharu menurun.

"Sekarang, saya pun dah pening dengan macam-macam berita dan komen sana sini. Ini tak betul, itu tak betul, atas tak betul, bawah tak betul, tepi tak betul, semua tak betul. Jadi, saya pun macam dah pening dah pasal perkara berkaitan vaksin ini. Jadi, kita lupakan masalah ini, isu ini dah habis dah, okay.

"Apa yang penting, sekarang ini tanggungjawab kita adalah, kita uar-uarkan lagi kepada semua, ambil vaksin cepat dan kita doa banyak-banyak semoga kes kita ini makin turun. Itu yang lebih penting, daripada kita bergaduh sesama sendiri," tambah Nora yang menerima suntikan dos pertama vaksin jenis Sinovac di Pusat Pemberian Vaksin (PPV) Universiti UCSI.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK SYAK SIAPA SEBAB TIADA MUSUH" - MIKAIL ANDRE DEDAH KELUARGA ALAMI GANGGUAN MISTIK

Enggan terus menyembunyikan keperitan yang menimpa keluarga selepas hampir lima tahun kehidupan diselubungi kisah misteri dan pelbagai kejadian aneh, anak kepada pelakon veteran Khatijah Tan iaitu pelakon Mikail Andre akhirnya tampil mendedahkannya.

Ujar Mikail atau nama sebenarnya Mohammad Mikail Andre Nazrul Andre, 29, dia dan keluarganya sudah tidak tahan apabila gangguan yang diterima mereka semakin kerap dan mengerikan.

"Gangguan mistik yang dialami ini bukan baru berlaku, sebenarnya lama dah cuma kami tak expose je. Tapi kini semakin teruk... ia berlaku hari demi hari. Mula-mula cermin tingkap jenis sliding pecah, hari berikutnya pula anak saya pecahkan gelas... jadi ia seperti ada perkara tak elok. Tiga hari lepas tu ada ular tedung senduk besar masuk dalam rumah sampai meremang bulu roma bila kejadian tu berlaku," katanya.

Kisah gangguan misteri membabitkan Mikail mula mengundang kebimbangan ramai selepas dia berkongsi mengenai perkara itu di Facebook. Rata-rata peminatnya turut melahirkan rasa terkejut dengan pendedahan berkenaan yang dianggap sebagai tidak bermoral jika benar ia ada kaitan dengan penggunaan ilmu hitam.

Klik untuk gambar besar

  ________ IKLAN ________
Jualan hebat dan berbaloi setiap hari . Dapatkan barangan rumah, barangan harian, barangan segar dan sebagainya dengan diskaun hebat dan penghantaran percuma.

Hanya shooping dari rumah sahaja. Anda pesan, kami hantar! Malah pelanggan baru juga akan mendapat 'welcome gift' tanpa sebarang bayaran. BERTINDAK SEKARANG!

LINDUNG DIRI, LINDUNG SEMUA!

_______ IKLAN _________

Tambah Mikail, dia menyedari kehidupan mula diganggu perkara misteri selepas pulang daripada penggambaran sebuah drama kira-kira lima tahun lalu. Bagi mendapatkan kepastian Mikail dan abangnya, pelakon dan pengarah Piere Andre mendapatkan rawatan perubatan Islam. Mereka diberitahu kisah misteri yang menghantui keluarganya berpunca daripada buatan orang.

"Saya dan abang pergi berubat, ustaz kata kami diganggu oleh benda halus dari set penggambaran tu. Baru-baru ni pula saya dan mak tengah makan dekat ruang tamu, lepas itu kami terhidu bau kemenyan. Apa yang pelik ialah hanya saya dan mak je yang bau, ayah pula tak hidu apa-apa. Ustaz kata ada orang yang tak puas hati hantar sesuatu kepada keluarga saya, tapi tahu dia tuju kepada siapa," jelasnya.

Enggan menuding jadi atau menuduh mana-mana pihak, Mikail hanya berfikiran positif dan menerima kejadian tersebut sebagai ujian: "Walaupun ustaz beritahu ini buatan orang tapi kami tak syak siapa-siapa pun sebab tak ada musuh dan tak pasti dari siapa. Apa yang boleh kami buat hanya ikhtiar dan banyakkan amalan wajib," ujarnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMBIL ANAK ANGKAT LELAKI - SAZZY AKUI BUKAN MUDAH, FIKIR BANYAK PERKARA

"Memperkenalkan ahli keluarga baharu dalam keluarga kami! Sekurang-kurangnya sebulan lalu, kami membuat satu keputusan besar dalam keluarga... untuk menjaga dan mengalu-alukan anak kecil ini ke dalam keluarga kami. Anak perempuan kami, Imaan Lily dan Tiara Rose tiada bantahan dan bersedia menerima bayi ini tapi saya dan suami sudah membincangkan setiap perkara yang boleh kita fikirkan.

"Cukuplah untuk mengatakan, ia bukan keputusan yang cepat dan mudah kerana saya benar-benar terpaksa berfikir banyak perkara termasuklah emosi. Saya rasa takut, sama ada saya boleh menjadi ibu yang baik untuk anak kecil ini," kata pelakon dan pengacara Sazzy Falak yang mendedahkan dia dan suaminya, Nazril Idrus baru sahaja mengambil seorang anak angkat berusia sebulan.

Sazzy berkata keputusan tersebut bukan dicapai dalam sekelip mata, sebaliknya selepas mengambil kira beberapa faktor sebelum bersetuju menerima bayi lelaki diberi nama Idris itu. Sazzy membuat pendedahan tersebut menerusi laman Instagram pada Isnin.

Klik untuk gambar besar

Dalam pada itu, pelakon filem 'Gol & Gincu' ini berkata dia akan berkongsi lebih banyak perkembangan sepanjangkan membesarkan bayi tersebut: "Bagaimanapun takdir untuk memilikinya, anak kecil ini terus kembali kepada kami. Seolah-olah Allah menunjukkan tanda kepada kami dia adalah milik keluarga kecil ini.

"Ucapkan selamat kepada Idris. Jika boleh doakan untuk Idris dan kami juga. Sekarang ini kita dah perkenalkan dia. Saya akan kongsi lebih banyak tentang bagaimana keluarga kami berdepan keseronokan, kegembiran dan cabaran bersama Idris," ujarnya.

Niat murni Sazzy itu menerima pujian pengikut dan rakan-rakan artis antaranya Lisa Surihani, Daphne Iking, Farish Aziz dan Azrinaz Mazhar Hakim. Terdahulu, Sazzy berkahwin dengan Nazril Idrus yang juga seorang personaliti televisyen pada 8 November 2006. Pasangan ini dikurniakan bayi kembar perempuan bernama Imaan Lily dan Tiara Rose yang dilahirkan pada 28 April 2011.

www.myartis.com / Sumber & foto: mStar, Instagram Hlive, Sazzy Falak, Nazril Idrus, Imaan Lily dan Tiara Rose

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU NABILA HUDA 'BEKERJA' - ADTISHA PRODUCTIONS NAFI 'SHOOTING', HANYA SALAH FAHAM

"Pagi itu saya mengarahkan Pengurus Produksi (PM) untuk kumpulkan semua pelakon dan kru di hotel bagi menandatangani surat penangguhan penggambaran dan membayar semua tuntutan termasuk memberikan wang untuk petrol dan tol. Malah, 50 peratus bayaran sudah diselesaikan. Ini di bawah syarikat jadi perlu ada prosedur. Kalau boleh kami tidak mahu berhutang dengan mereka.

"Saya perlu bertanggungjawab. Buat masa ini kami tidak tahu bila penggambaran akan disambung. Ia bergantung pada keadaan semasa. Kami tidak mahu ada isu timbul sekiranya penggambaran dibuat selepas itu. Jadi, ingin dijelaskan tidak ada sebarang penggambaran dijalankan pada hari itu. Kami akur dengan arahan dikeluarkan. Apa yang berlaku hanyalah salah faham.

"Saya tidak mahu perbesarkan isu ini dengan membalas di Instagram Amy Search. Jadi, lebih baik saya diam," jelas Syarikat produksi Adtisha Productions yang menafikan mereka masih menjalani penggambaran telefilem, 'Aku Ingin Ke Syurga' di Pasir Puteh, Kelantan pada 18 Mac lalu iaitu hari pertama Perintah Kawalan Pergerakan dikuatkuasakan kerajaan.

Penerbitnya, Mohd Ady Hafizie Hanaffiah ketika dihubungi berkata, apa yang berlaku dan kecoh di laman sosial hanyalah salah faham. Ady yang juga penerbit bersama isteri iaitu pelakon dan penyanyi, Tisha Shamsir mengakui pihaknya masih menjalankan penggambaran pada 17 Mac lalu.

Klik untuk gambar besar

"Pada hari itu memang kami masih menjalani penggambaran. Itu pun selepas berbincang dengan pengarah dan pelakon. Mereka bersetuju untuk menghabiskan babak penting dahulu. Selepas itu, terus berhenti. Semua pelakon termasuk Abil (Nabila Huda) memberikan komitmen.

"Abil bertolak balik ke Kuala Lumpur pada keesokan harinya. Dia memaklumkan pada saya dan pengurus produksi. Pada mulanya dia menghubungi saya tapi tak dapat. Kemudian, saya menghubunginya semula dan ketika itu dia sudah dalam perjalanan pulang," katanya.

Terdahulu, Nabila membuat keputusan meninggalkan lokasi penggambaran telefilem berkenaan dan pulang ke Kuala Lumpur, semalam bagi mematuhi Perintah Kawalan Pergerakan berikutan wabak Covid-19. Dalam masa sama, bapa Nabila, penyanyi, Amy Search menerusi Instagram Story turut menempelak syarikat produksi terbabit dengan mendakwa mereka melanggar Perintah Kawalan Pergerakan.

Dalam hantaran yang sama, Amy turut meminta pihak Polis Diraja Malaysia (PDRM) mengambil tindakan terhadap syarikat itu dan meminta Nabila segera pulang ke rumahnya. Selain Nabila, telefilem itu turut menampilkan pelakon Fauzi Nawawi dan Riz Amin.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HADIR SESI USRAH BERSAMA - NOOR NABILA & ENGKU EMRAN SUDAH BERTUNANG?

Baru-baru ini tular sebuah video di media sosial di mana terlihat susuk tubuh Engku Emran sedang berada di kediaman Noor Nabila yang difahamkan sedang mengadakan sesi usrah bersama Ustaz Wadi.

Tiada angin, tiada ribut, tiba-tiba kakak kepada selebriti terkenal, Noor Neelofa mengundang teka-teki apabila didakwa menjalin hubungan istimewa bersama Engku Emran.

Malah, bapa kepada seorang cahaya mata, Engku Aleesya itu juga dilihat menikmati hidangan makan malam bersama ahli keluarga Nabila selepas sesi ceramah tersebut berakhir.

Perkara tersebut menguatkan lagi spekulasi mengenai hubungan istimewa antara mereka. Tangkap layar dipercayai Engku Emran sedang menikmati makan malam di kediaman Noor Nabila baru-baru ini.

Klik untuk gambar besar

Malah, tajuk di Cari Forum juga mendakwa Nabila sudah bertunang dengan Engku Emran dan tertanya-tanya siapakah yang akan berkahwin dahulu, adakah Nabila atau adiknya.

Bagaimanapun, tidak dapat dipastikan sejauh mana dakwaan tersebut. Namun netizen mengatakan mungkin Engku Emran hadir ke rumah Nabila sekadar jemputan sahaja.

Malah, ada juga netizen berpendapat hubungan Nabila dengan bekas suami pelakon dan penyanyi Erra Fazira dan juga pelakon Indonesia, Laudya Cynthia Bella, sekadar teman rapat kerana sering melakukan aktiviti berbasikal bersama.

Namun, sehingga hari ini, hubungan mereka masih menjadi tanda tanya dan tiada sebarang pengesahan dikeluarkan oleh pihak mereka tentang dakwaan tersebut.

Terdahulu, Nabila telah sah bercerai dengan pelakon Sharnaaz Ahmad pada Julai tahun lalu selepas hampir setahun berdepan kemelut rumah tangga. Pasangan ini dikurniakan seorang anak lelaki bernama Jebat Jayden Ahmad.

Manakala, Engku Emran pula mempunyai seorang anak perempuan, Engku Aleesya hasil perkahwinannya dengan Erra. Selepas bercerai dengan Erra, Engku Emran kemudian bernikah pula dengan Laudya sebelum sah bercerai pada Julai tahun lalu, selepas dua tahun mendirikan rumah tangga.

www.myartis.com / Sumber & foto: Kosmo, Rotikaya, Beautifulnara & Instagram Noor Nabila

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HENTI ULAS ISU CAPRICE & EBIT LEW - SHARNAAZ AKUI TAK BERPIHAK PADA SESIAPA

"Sahabat ku sekalian, aku tak berpihak pada sesiapa. Ebit pun tak, Caprice pun tak.. Ada aib yang kita perlu jaga sebelum nama dan agama kita sayangi ini terjejas. Maafkan aku kalau aku buat pandai. Tapi kebenaran ini berat untuk semua rakyat terima, untuk Malaysia dan umat Islam," kata pelakon Sharnaaz Ahmad.

Di dalam kemelut 'panas' yang sedang berlaku di antara penyanyi rap, Caprice dan juga pendakwah bebas, Ustaz Ebit Lew baru-baru ini, pelakon Sharnaaz Ahmad berkata dia tidak berpihak pada mana-mana pihak.

Menurut Sharnaaz atau nama sebenarnya Sharnaaz Ahmad Basir Ahmad, dia hanya ingin menjaga aib kedua pihak sebelum keadaan menjadi semakin keruh.

Klik untuk gambar besar

Dalam ciapan yang sama di akaun Twitter pelakon tersebut, dia turut berkata tidak akan mengulas lagi berkenaan dengan kontroversi yang sedang berlaku ini dan menyerahkan kepada kedua-dua pihak untuk selesai kan perkara ini dengan baik.

Sedia maklum, sebelum ini nama Caprice menjadi bualan orang ramai apabila dia memuat naik beberapa hantaran di akaun rasmi Instagramnya dimana dia meluahkan rasa tidak berpuas hati apabila dia tidak dibenarkan memasuki Gaza.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZIZAN AKUI TENGOK WAYANG DENGAN EMMA MAEMBONG

Bukan keluar berdua!

Demikian dijelaskan oleh pelakon dan pelawak Zizan Razak yang keluar menonton wayang bersama Emma Maembong baru-baru ini. Dakwa Zizan, mereka keluar menonton ramai-ramai.

“Ya memang betul saya keluar dengan Emma beberapa minggu lalu, tapi jangan salah faham saya bukan sahaja keluar dengan Emma tetapi dengan kawan-kawan saya yang lain, termasuklah pengurus saya.

"Jadi... tidak benarlah dakwaan yang mengatakan saya hanya keluar bersama dengan dia sahaja,” ujar Zizan dipetik sebagai berkata.

Bagaimanapun, Zizan mengakui yang dia sememangnya berkawan rapat dengan Emma dan sekiranya ada masa yang terluang mereka akan keluar untuk makan dan menonton wayang.

“Sekiranya ada masa yang terluang kami akan keluar makan dan menonton wayang tetapi beramai-ramai, bukan berdua. Kami hanyalah berkawan, tidak lebih daripada apa yang disangkakan oleh orang ramai,” jelas Zizan lagi.

Zizan berkata demikian ketika ditemui media di majlis perasmian restoran Burgerbyte miliknya. Restoran tersebut menawarkan pelbagai menu iaitu daripada masakan Barat, citarasa Italy seperti Spaghetti, Pasta dan Westernize Nasi Arab.

Untuk info, setakat ini Burgerbyte mempunyai tiga cawangan iaitu di Sentul, Senawang dan Damansara.


HAMIL ANAK SULUNG: AKSI NINA SABRINA & 'BABY BUMP' NYA

Tahniah kami ucapkan kepada pasangan Nina Sabrina Ismail Sabri dan Jovian Mandagie apabila bakal menimang cahaya mata sulung mereka tidak lama lagi, setelah hampir empat tahun mendirikan rumah tangga.

Difahamkan, usia kandungan Nina yang merupakan kakak kepada Dafi AF5 itu kini sudah berusia empat bulan lebih.

Untuk rekod, Nina bernikah dengan pereka fesyen terkenal ini pada 11 Disember 2013 di Muzium Diraja Istana Negara lama.

Apapun, kita doakan semoga segala urusan pasangan ini dipermudahkan dan berjalan dengan lancar.

Klik untuk gambar besar

pereka fesyen terkenal

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


LAGI 44 GAMBAR PELBAGAI SUDUT PERKAHWINAN JOVIAN & NINA

Update:

Lagi 1 video dan 44 keping gambar daripada pelbagai sudut perkahwinan paling menarik Jovian Mandagie dan Nina Sabrina semalam. Ini kerana, ramai yang memuji hiasan perkahwinan mereka sebagai yang terbaik berbanding perkahwinan artis lain sebelum ini.

Kelainan juga jelas terserlah apabila ramai rakan artis yang hadir bagi memeriahkan majlis tersebut. Jom tengok!

Klik gambar untuk imej besar...

VIDEO NIKAH


"JANGAN AMBIL KESEMPATAN.." - SITI NURHALIZA KESAL BANYAK AKAUN PALSU AAFIYAH

Menerusi entri di laman Instagram, penyanyi Datuk Seri Siti Nurhaliza telah melahirkan kebimbangan apabila terlalu banyak akaun palsu menggunakan nama anaknya, Siti Aafiyah muncul di Instagram. Siti atau nama penuhnya Siti Nurhaliza Tarudin, 40, berkata, perkara itu disedari selepas dimaklumkan peminat dan lebih mengecewakannya, sebahagian daripada akaun itu diwujudkan untuk meraih keuntungan.

"Terlalu banyak akaun menggunakan nama Aafiyah hingga membuatkan orang ramai keliru. Malah, ada akaun yang menggunakan nama Aafiyah untuk menjual produk, sedangkan saya tidak menjalankan perniagaan dimaksudkan," katanya.

Melihat keadaan itu, Siti memohon kepada semua pihak supaya lebih bertanggungjawab dan tidak mengambil kesempatan menggunakan nama anaknya untuk menjana pendapatan. Penyanyi lagu 'Anta Permana' itu juga meminta peminatnya supaya berhati-hati dan tidak terpedaya dengan akaun laman sosial palsu yang menggunakan identiti anaknya.

"Saya memohon sangat, jangan ambil kesempatan, apatah lagi kini terdapat beratus-ratus akaun yang diwujudkan atas nama Aafiyah. Saya ingin tegaskan, Aafiyah tidak mempunyai akaun Instagram dan saya berharap orang ramai tidak terpedaya. Jika mahu berniaga, lakukan dengan jujur dan jangan salah gunakan nama Aafiyah," tutur Siti yang mendirikan rumah tangga dengan Datuk Seri Khalid Mohamad Jiwa pada 21 Ogos 2006 dan dikurniakan anak perempuan, Siti Aafiyah yang kini berusia setahun.

Klik untuk gambar besar

www.myartis.com / Sumber & foto: Berita Harian & Instagram Siti Nurhaliza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERING DISALAH ANGGAP SEBAGAI JANDA - DIAN P.RAMLEE TUNJUK SUAMI

Ramai yang tidak tahu mengenai Dian P.Ramlee dan menyangka pelakon itu seorang janda kerana jarang memperlihatkan suaminya di mana-mana sidang media atau di dada akhbar. Terkini, Dian atau nama sebenarnya, Safarina Mum tampil memperkenalkan suaminya yang dikahwini sejak 38 tahun lalu bernama Md Amanti Ahmad.

"Ni la suami mummy.... dari dulu smpai la sekarag the only 1.. masih lagi bersama," jelasnya membuka bicara.

"Suami saya dari dulu sampai sekarang cuma seorang dan kami masih bersama. Kami berkenalan ketika usia saya 19 tahun dan setahun selepas itu, kami bertunang.

"Kami bernikah ketika saya berusia 23 tahun dan Alhamdulillah, rumah tangga kami bertahan hingga hari ini. Dalam hal peribadi, saya agak konservatif dan tidak suka gosip serta publisiti.

"Tetapi, masih ada yang buat cerita kononnya saya pernah dua kali kahwin, selain dikatakan janda apabila tidak berkongsi gambar bersama keluarga,” ujarnya dipetik sebagai berkata pada media.

Untuk info, Dian kini telah berubah dan banyak berkongsi fotonya bersama suami dan anak-anak menerusi media sosial.

Hasil 38 tahun mendirikan rumah tangga, mereka dikurniakan tiga cahaya mata iaitu Md Al Safrin, 36, Siti Arianti, 31, dan Siti Adianti, 24.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHU JIWA TENANG DI MAKKAH - ROSLAN SHAH MOHON MAAF KEPADA JAMAL ABDILLAH

"Saya tidak mahu panjangkan cerita ini. Saya mohon maaf kepada Datuk Jamal atas apa yang telah berlaku sebelum ini. Diharapkan segala kekeliruan dapat diselesaikan. Orang juga asyik bertanya tentang hal ini, jadi saya tidak mahu jiwa tak tenang apabila berada di Makkah nanti.

"Eloklah kita saling bermaafan. Apa yang berlaku jadi pengajaran untuk saya menjadi lebih baik selepas ini," itulah kata pengacara Roslan Shah yang enggan memanjangkan perselisihan faham yang berlaku sebelum ini apabila berlapang dada memohon maaf dan memaafkan penyanyi Datuk Jamal Abdillah.

Roslan yang bakal berangkat ke Tanah Suci Makkah bagi mengerjakan ibadah umrah pada Selasa itu berharap jiwanya akan lebih tenang dan boleh memberi fokus kepada urusan ibadah di sana. Roslan bagaimanapun belum menghubungi Jamal secara peribadi bagi menyampaikan hasrat permohonan maafnya itu.

Dia berharap akan dapat berjumpa penyanyi lagu 'Kekasih Awal Dan Akhir' itu setelah kembali dari mengerjakan umrah nanti dan dapat berbual dengan lebih tenang.

Klik untuk gambar besar

"Beberapa hari ini saya sibuk menguruskan beberapa urusan. Jadi belum sempat untuk menghubungi atau berjumpa secara bersemuka dengan Jamal. Saya harap apabila pulang nanti, kami dapat duduk bersembang dengan lebih tenang dan baik," ujarnya.

Sementara itu Roslan yang pertama kali mengerjakan ibadah umrah ini berharap dapat memanfaatkan masa sebaik mungkin di sana bagi memohon segala doa yang dihajati.

"Semestinya saya mahu mohon doa supaya diampun segala dosa. Inilah peluang terbaik untuk saya betul-betul fokus kepada ibadah dan menginsafi diri. Saya juga akan doakan kesejahteraan dan dimurahkan rezeki buat semua orang yang mengenali," jelasnya.

Untuk makluman, perselisihan faham antara Roslan dan Jamal bermula apabila penyanyi itu dikatakan membatalkan kehadirannya di saat akhir dalam sebuah acara yang berlangsung di Singapura baru-baru ini.

Roslan yang bertindak sebagai orang bertanggungjawab menguruskan penampilan artis mendakwa dirinya terpaksa membayar ganti rugi berjumlah RM33,000 ekoran ketidakhadiran Jamal.

Bagaimanapun, dakwaan itu disangkal oleh Jamal yang memberitahu tidak pernah memberi sebarang persetujuan untuk hadir ke Singapura.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMPIR PUTUS ASA - DAIYAN TRISHA GRADUAN ANUGERAH DEKAN

Biarpun tidak menghadiri kuliah selama sebulan, penyanyi Daiyan Trisha telah berjaya menamatkan pengajiannya dalam bidang pentadbiran perniagaan dengan baik.

Daiyan, 24, berkata dia mampu mendapat keputusan yang bagus dengan mengambil banyak subjek pelajaran dan mengorbankan waktu malamnya.

"Tak pergi kuliah sepanjang bulan (dengan izin) untuk penggambaran filem 'Busker'. Saya siapkan tugasan kuliah pada waktu malam selepas selesai penggambaran.

"Jalani latihan perindustrian di Levi's sementara jadi duta Levi's, ambil enam, tujuh subjek dalam satu semester supaya saya dapat menamatkan pelajaran dengan cepat.

Klik untuk gambar besar

"Belajar di waktu malam untuk peperiksaan selepas seharian penuh dengan fotografi, tidur dalam kelas sebab jet-lagged balik dari kerja luar," katanya yang kongsi pengalaman bekerja sambil belajar.

Pelakon drama bersiri 'Sejuta Rasa Buat Adelia' ini menamatkan pelajaran di peringkat Sarjana Muda Pentadbiran Perniagaan di Infrastructure University Kuala Lumpur.

Kata penyanyi lagu 'Langit' ini, biarpun dia pernah hampir berputus asa, namun masih menyimpan cita-cita tinggi untuk skor A dalam setiap kelas.

Bagi Daiyan, untuk mencapai matlamat, seseorang itu perlu berusaha bersungguh-sungguh dan memberi komitmen sepenuhnya dalam setiap apa yang dilakukan.

"Saya pernah putus asa beberapa kali. Ia sangat gila! Walaupun begitu, saya masih bercita-cita tinggi untuk dapatkan skor A dalam semua kelas.

"Datang lambat pun masih dengan muka tak malu duduk di barisan depan supaya dapat fokus. Alhamdulillah saya masih dalam senarai Dekan setiap semester.

"Saya rasa, selagi anda bersungguh-sungguh dan komited untuk mencapai matlamat, tiada apa yang anda tidak boleh lakukan," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - SALWA RAZAK SUDAH KAHWIN?

Jika sebelum ini Salwa Razak pernah dikaitkan dengan seorang VIP, terkini dia dikatakan sudah berkahwin.

Dengan siapa dia berkahwin kami tidak ketahui tapi mungkinkah dengan seorang VIP?

Menerusi laman IG Salwa, dia telah memuat naik beberapa keping gambarnya yang memakai baju kahwin beserta kapsyen yang menunjukan yang dia telah selesai berbuat sesuatu.

Klik gambar untuk size besar

"Alhamdulillah selesai akhirnya..," tulis Salwa ringkas di laman IGnya.

Jika benar Salwa dah kahwin, tahniah kami ucapkan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SUKA DUKA - SITI NORDIANA PERNAH SAMBUT RAYA SENDIRIAN

Selepas popular semula melalui rancangan Gegar Vaganza, akhirnya Siti Nordiana boleh menarik nafas lega apabila dapat menyambut hari raya dengan penuh warna warni tahun ini.

Bagaimanapun, bukan mudah untuk ibu tunggal ini meraih semula popularitinya. Pelbagai rintangan ditempuhi demi mencari rezeki dalam bidang seni. Jom ikuti pengalaman Nana!

"Masih segar di ingatan saya apabila terpaksa membuat persembahan di Sabah pada malam raya pada tahun 2009. Ketika itu, Allah saja yang tahu bagaimana perasaan saya apabila terpaksa beraya tanpa keluarga dan anak, namun saya perlu berbuat demikian terutamanya baru bercerai dengan arwah suami.

"Syukur alhamdulillah apabila segala-galanya kembali berpihak kepada saya pada tahun ini. Ia sesuatu yang mengujakan biarpun semakin sibuk. Peminat terutamanya kanak-kanak juga mengingati watak saya dalam Dia Semanis Honey.

"Apa yang saya perhatikan, peminat baharu lebih fanatik, jadi saya benar-benar menghargai sokongan mereka. Saya masih ingat seronoknya mendapat duit raya hingga RM1,000 ketika kanak-kanak.

--- IKLAN ---

"Tahun ini agak berbeza berbanding tahun sebelumnya. Jika tahun lepas saya sibuk berniaga, tahun ini pula terikat dengan komitmen karier seperti berlakon dan menyanyi. Persiapan juga ala kadar kerana jadual kerja terlalu padat. Saya juga lebih mementingkan persiapan keluarga berbanding diri sendiri pada tahun ini," ujarnya dipetik sebagai berkata.

Mengenai perbezaan raya tahun ini dengan sebelumnya, tambah Nana sudah tentulah penerimaan peminat yang semakin positif. Ada yang ingin datang beraya, sekali gus mengimbau semula apa yang pernah dia alami ketika tahun 1990-an dahulu.

"Alhamdulillah, tawaran juga semakin mencurah-curah. Saya bercadang untuk mengadakan rumah terbuka di kediaman orang tua di Sendayan, Negeri Sembilan penghujung Syawal ini.

"Untuk info, saya sukakan kuah kacang yang dimakan bersama nasi impit yang dimasak ibu. Saya pernah cuba memasak rendang kicap, cuma ia tidak menjadi (ketawa)," katanya.

Mengenai kemungkinan tahun ini adalah tahun terakhir dia beraya solo, kata Nana dia sudah membiasakan diri apabila sudah tujuh tahun menyendiri. Jadi, belum pernah terfikir ke arah itu. Buat masa ini, fokusnya cumalah Rayyan yang semakin memahami kesibukan dirinya.

Sumber: Sinar Harian - Foto: Nana IG - www.myartis.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LEPAS PELBAGAI BANTUAN DIBERI - KINI USTAZ EBIT LEW SEDIA KHIDMAT VAN JENAZAH & AMBULANS PERCUMA

Setelah pelbagai bantuan diberikan kepada insan yang memerlukan, terkini pendakwah terkenal, Ustaz Ebit Lew terus berbakti untuk membantu masyarakat dengan membeli dua buah van bagi kegunaan perkhidmatan secara percuma dimana sebuah van digunakan untuk membawa jenazah dan satu lagi dijadikan ambulans.

Berkongsi perkara tersebut menerusi Facebook, Ustaz Ebit meluahkan rasa syukur di atas perancangannya itu dan memberitahu kedua-dua van tersebut diberi pakai kepada mereka yang memerlukan tanpa sebarang bayaran akan dikenakan.

Berkongsikan pengalamannya, Ustaz Ebit berkata semasa arwah ibunya meninggal dunia sukar untuk mencari van jenazah ketika itu. Bagaimanapun, segala urusan dipermudahkan dan akhirnya dapat van jenazah untuk membawa ibunya disemadikan di kampung.

Klik untuk gambar besar

Dalam entri itu juga, Ustaz Ebit turut menyertakan nombor telefon untuk dihubungi bagi mereka yang memerlukan perkhidmataan van berkenaan secara percuma. Menerusi satu perkongsian terbaru, Ustaz Ebit memaklumkan van jenazah itu sudahpun melakukan tugasan pertama dengan membawa satu jenazah dari Klang, Selangor untuk dibawa pulang ke Pasir Mas, Kelantan lewat malam tadi.

Melihat pada ruangan, rata-rata netizen meluahkan rasa syukur dan berterima kasih di atas usaha murni Ustaz Ebit yang tidak tahu erti penat lelah untuk membantu mereka yang memerlukan. Malah, ramai yang mendoakan agar ustaz Ebit dimurahkan rezeki oleh Allah.

www.myartis.com / Sumber & foto: Rotikaya & Facebook Ustaz Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DOLLA BERJAYA KUMPUL RM26,632 MENERUSI KONSERT AMAL

Kumpulan Dolla yang dianggotai Wan Sabrina Wan Rusli atau Sabronzo; Tabitha Ariel Lam (Tabby); Angelina Chai Ka Ying (Angel); dan Noorsyasya Afiqah Shahrizal (Syasya) itu semalam telah berjaya mengumpul RM26,632 sepanjang siaran langsungnya di acara amal, Konsert Stay Strong Malaysia.

Dolla menzahirkan rasa terharu dengan sokongan hebat itu, selain mengakui sangat merindukan untuk bertemu peminat dan berharap mereka dapat bertemu peminat secara fizikal sebaik keadaan semasa kembali pulih nanti.

"Kami sangat rindu untuk bertemu peminat. Semoga kami dapat bertemu mereka secara fizikal sebaik keadaan semasa kembali pulih nanti. Terima kasih kepada semua yang menyokong kami pada konsert ini. Segala bentuk sokongan anda memang sangat kami hargai," katanya.

Klik untuk gambar besar

Konsert maya terbabit dipancarkan secara langsung dari sebuah lokasi tertutup oleh produksi Hitman Group. Dolla tampil bertenaga menerusi persembahan beberapa lagu hit mereka. Antaranya 'Berani', 'Impikan', 'Know Me Too Well', 'Dolla Make You Wanna' dan 'Peaches'.

Konsert terbabit bukan saja dianjurkan untuk menghibur tetapi juga bagi mengumpul dana bagi petugas barisan hadapan pada masa penuh mencabar ini. Penonton dapat menderma secara pindahan tunai atau cek sepanjang konsert itu.

Kutipan 100 peratus menerusi sumbangan itu disalurkan untuk membeli bekalan perubatan hospital-hospital dan masih diteruskan sehingga 11 November dengan sasaran mencapai RM50,000.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - LISA & YUSRY RAYA AWAL

Puasa pun belum... tup tup dah Hari raya! Ha ha.

Tapi apa yang menarik mengenai gambar ini, ia mungkin gambaran awal kali pertama Lisa berpuasa dan berhari raya sebagai isteri. Bagaimana agaknya kesibukan Lisa nanti melayan karenah Yusri ketika bersahur, berbuka dan seterusnya menyambut Aidil Fitri?

Klik untuk imej besar...

"Raya Photoshoot. I'm wearing InnaiRED and Yusry is wearing Salikin Sidek. For Bumper Raya Mingguan Wanita," ujar Lisa melalui instagram.


ISTERI ABAM - ACHEY & FAD DEDAH KENALI DI HARI PERNIKAHAN

"Kalau nak tahu, ini kali pertama kami berjumpa isteri Abam dan tak pernah tahu pun siapa wanita bernama Hidayah.

"Di hari pernikahan ini baru kami dapat kenal dan berjumpa secara berdepan dengan isteri Abam," dedah Achey Bocey mengenai rakan sekumpulannya, Abam yang terlalu berahsia dan tidak pernah memperkenalkan calon isterinya itu kepada mereka.

Pada 8 Disember lalu, Abam atau nama sebenar Syed Umar Mokhtar Syed Mohd Redzuan, 29, sah bergelar suami kepada Siti Norhidayah Mohd Ali dengan sekali lafaz.

Sementara itu, Fadzlie Nizam atau lebih dikenali Fad Bocey pula berkata Abam kerap kali meluahkan keinginan untuk berkahwin, namun niatnya itu masih belum kesampaian.

Achey atau nama sebenarnya Mohd Nasir Hamzah dan Fad mendedahkan mereka hanya mengenali identiti sebenar isteri Abam pada hari pernikahan berlangsung.

Klik untuk gambar besar

"Dia janji nak kahwin tapi selalu tak jadi, sampaikan kami pun tak tahu mana satu yang betul-betul akan jadi.

"Kali ini dia cakap nak kahwin dan kami kata tak nak tahu sebab takut tak jadi lagi. Alhamdulillah, akhirnya dia bernikah dan baru kami tahu siapa isterinya," ujarnya.

Bercakap mengenai sisi peribadi Abam, Achey memaklumkan temannya itu merupakan seorang lelaki yang sukar membuka hati kepada mana-mana wanita.

Oleh kerana itu, mereka berasakan Hidayah merupakan insan bertuah kerana berjaya mengetuk pintu hati Abam.

"Abam ni susah nak buka hati untuk seseorang. Apa yang boleh kami kata, Hidayah bertuah dan sememangnya layak untuk Abam.

"Semoga pasangan ini bahagia melayari alam rumah tangga dan dikurniakan zuriat yang soleh dan solehah," katanya.

Sebelum ini, Abam menjelaskan dia tidak mahu terlalu bercerita mengenai perkahwinan kerana bimbang ia tidak berlaku seperti diharapkan.

Justeru itu, pelawak yang juga pelakon ini lebih selesa tidak terlalu mendedahkan mengenai perkara tersebut dan memilih untuk mengumumkan apabila benar-benar sudah pasti.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIDAKWA 'GILA GLAMER' - USTAZ KAZIM ELIAS 'BIDAS' PENGKRITIK

"Dijemput buat persembahan pun dikata gila glamer.. Apa la dunia ni, nak jadi pengomen tak habis-habis.. Kalau nak kira glamer rasanya tak payah dah nak cari glamer.. Sekarang ni pun, pi ke mana pun orang sapa saya.. Syukur..

"Pasni kalau jadi pelakon mesti dikata meroyan nak glamer.. Dunia-dunia," begitulah luahan Ustaz Kazim Elias melalui FB miliknya.

Beliau melahirkan rasa kesal itu berikutan ada pihak yang mendakwa beliau 'gila glamer' berikutan dijemput hadir untuk membuat persembahan serta menjadi salah seorang barisan pihak juri untuk program realiti berbentuk Islamik, Pencetus Ummah Musim kedua.

Klik gambar untuk size besar

Semuanya gara-gara pada mimbar separuh akhir Pencetus Ummah 2 itu, buat pertama kalinya Ustaz Kazim Elias membuat persembahan istimewa menerusi sebuah lagu berbentuk dakwah diiringi kumpulan nasyid Fauzan yang berjudul 'Dipondok Kecil'.

Persembahan tersebut bagaimanapun telah menimbulkan rasa kurang senang segelintir pihak pada Ustaz Kazim. Kritik mereka di laman sosial, Ustaz Kazim kini seolah ‘Gila Glamer’.

Status luahan Uztaz Kazim tersebut mendapat sokongan para peminatnya yang rata-rata memberi komen positif dan mengkritik tindakan pihak yang hanya pandai menghentam.

"Itulah
 yang salahnya kalau orang tak tau menilai. Sabor je la yob teruskan dengan
dakwah yob kami suka tengok yob menyampai dakwah   TERBAIK TERHIBUR," komen salah seorang peminatnya di laman FB.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISTERI BERSYUKUR MAMAT KHALID TIADA MASALAH KESIHATAN SEJAK PKP

Isteri pengarah terkenal, Mamat Khalid iaitu Hasmah Hassan meluahkan rasa syukur kerana suaminya tidak mempunyai sebarang masalah kesihatan sejak Perintah Kawalan Pergerakan (PKP) dikuatkuasa sejak 18 Mac lalu.

"Alhamdulillah, abang okay. Dia rasa sudah sihat dan boleh solat secara duduk. Dia juga sekarang dah boleh jalan menggunakan tongkat tanpa bergantung dengan kerusi roda. Kalau ikutkan syarat polis, untuk urusan berjumpa doktor dibolehkan, tapi abang Mamat yang tak nak pergi.

"Sepatutnya setiap bulan dia kena buat pemeriksaan berkala di hospital swasta di Ipoh. Sebulan sekali, dia kena ambil darah untuk lihat bacaan darah merah, oksigen dalam darah serta buah pinggang dan hati. Dulu dia anggap dirinya macam sayur kerana dah lembik. Sekarang dia kena banyak bersenam untuk bina semula otot-otot yang dah kendur," tuturnya.

Menurut Hasmah, suaminya perlu makan ubat untuk jantung seperti biasa mengikut arahan doktor: "Abang Mamat tiada masalah kencing manis atau buah pinggang. Cuma, dia tidur lama sangat di Unit Rawatan Rapi (ICU) selama 21 hari. Syukur kerana dia serasi dengan ubat yang diberi doktor di hospital terbabit," katanya.

Mamat atau nama sebenarnya Mohamad Mohamad Khalid pernah dimasukkan ke ICU di pusat perubatan swasta di Petaling Jaya pada akhir Januari tahun lalu dan koma lebih dua minggu. Dia kemudiannya dimasukkan lagi ke hospital berikutan masalah sama pada pertengahan Oktober tahun lalu.

Ditanya juga projek terbaru suaminya, Hasmah berkata, mereka sepatutnya sudah memulakan penggambaran drama 12 episod siri Kampung Pisang untuk Astro: "Ia baru diperingkat pra-produksi dan kini tertangguh akibat PKP. Sepatutnya setiap kali puasa kami akan hasilkan drama 18 Ramadan untuk Astro First. Ia kesinambungan siri terdahulu tapi kali ini kami tak sempat buat penggambaran.

"Justeru, mereka tawarkan kami untuk tayangkan filem arahan abang Mamat iaitu Manap Karaoke. Diharapkan sekurang-kurangnya peminat terhibur dengan buah tangan abang Mamat untuk tontonan Ramadan dan Syawal nanti," jelasnya.

Filem lakonan Joey Daud, Mona Allen, Pekin Ibrahim dan Ropie itu sepatutnya ditayangkan di pawagam pada Ogos ini.  Namun, ia bakal ditayangkan di saluran Astro First pada 7 Mei ini.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONSERT LOUDSPEAKER GAGAL?

Penampilan penyanyi hebat seperti kumpulan Wings, XPDC, Azlan & The Typewriter serta Faizal Tahir & Royale FT Force tidak menjanjikan sambutan juga hebat daripada penonton. Dan itulah yang berlaku terhadap konsert Loudspeaker yang berlangsung Ahad lepas di Stadium Merdeka, Kuala Lumpur yang dilihat gagal mencapai sasaran.

"Walaupun sambutan yang diberikan penonton tidak mencapai sasaran, namun ia sedikit pun tidak melemahkan semangat kami," ujar wakil penganjur Red Garage Group Sdn Bhd, Dira Abu Zahar.

Klik untuk imej besar...

"Saya tidak melihat konsert ini sebagai satu kegagalan sebaliknya satu platform mendidik pencinta muzik dalam menghargai konsert berbayar.

"Secara peribadi, saya sangat berpuas hati daripada segi persembahan. Ini bukan pengakhiran sebaliknya permulaan.

"Bagi saya, rakyat Malaysia terlalu di manjakan dengan konsert percuma dan kita perlu berubah senario berkenaan.

"Untuk sukses ke arah itu ia memerlukan masa dan saya percaya jika penganjur berani melakukan seperti apa yang telah kami buat malam ini, kita dapat membantu perkembangan industri muzik tempatan," tambahnya dipetik sebagai berkata.

Untuk makluman, hanya lebih kurang 3,000 penonton sahaja yang hadir menonton konsert tersebut disebabkan harga tiket mahal sekitar RM77 dan RM222. Meskipun ia berlangsung pada cuti umum, namun masih ramai peminat yang lebih suka berehat di rumah atau melakukan aktiviti lain.

Terdahulu sebelum konsert bermula, myartis yang sempat bertemu dengan ahli kumpulan XPDC iaitu Amy dimaklumkan, kumpulan tersebut bergabung kembali dengan Ali adalah atas dasar permintaan penganjur.

"Bagi kami, gabungan Mael dan Ali memang tiada masalah langsung meskipun sebelum ini pelbagai kontroversi melanda. Yang penting ialah 'masyuukk' (dapat bayaran)," ujar Amy berseloroh.


ABAM BOCEY DEDAH DIGANGGU LELAKI GILA SEKS

"Saya sangat terkejut sebaik saja menerima gambar bogel lelaki terbabit di Facebook. Lebih menggelikan apabila dia cuba menggoda saya dan memanggil saya seksi. Tidak tahulah bahagian mana pada saya yang seksi?" demikian kata pelawak dan pelakon, Abam Bocey yang mendedahkan bahawa dirinya diganggu lelaki gila seks menerusi laman sosial, baru-baru ini.

Tidak mahu pisang berbuah kali, pemilik nama penuh Syed Muhd Umar Mokhtar Syed Mohd Redzuan berkata, beliau kini mengambil langkah berhati-hati sebelum menerima mana-mana pihak untuk berkawan dengannya di laman sosial.

"Walaupun kali pertama berlaku, ia sangat membimbangkan saya. Cerita ini pun saya kongsi dengan teman rapat saja sebelum ini.

"Selepas ini, saya akan pantau laman sosial saya dan akan lebih berhati-hati sebelum menerima sesiapa untuk menjadi rakan Facebook," ujar pemenang trofi Artis Komedi Popular, Anugerah Bintang Popular BH ke-29 ini.

Apapun, semoga Abam lebih berhati-hati selepas ini kerana perkara seumpama ini memang sering terjadi kepada sesiapapun lebih-lebih lagi selebriti.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PU ABU DIDAKWA CERAIKAN ISTERI HAMIL 7 BULAN DEMI JANDA ANAK SATU

Menerusi laman Instagram, bekas Isteri Pencetus Ummah (PU) Abu Sufyan telah mendedahkan bahawa lelaki itu curang dan menceraikannya demi untuk berkahwin dengan seorang janda anak satu bernama Hana Azraa. Perkara tersebut telah mencetuskan tanda tanya di kalangan netizen.

Menurut wanita yang dikenali sebagai, Ain Afini, yang menggunakan handle @ainafini_ di laman Instagram memberitahu, PU Abu telah meminta kebenaran darinya untuk berpoligami setelah dua bulan pernikahan mereka.

Dan kerana usia pernikahan yang masih baru, dia telah meminta lelaki itu agar membuat pilihan antara dirinya dan anak mereka dalam kandungan atau ibu tunggal tersebut.

PU Abu telah memilih untuk bersama ibu tunggal tersebut. Bekas isterinya juga telah berusaha untuk menutup kisah ditinggalkan sewaktu mengandung ini tetapi disebabkan PU Abu dan Hana Azraa tidak menyembunyikan kemesraan mereka di media sosial, bekas isterinya mengambil keputusan untuk menceritakan perkara sebenar kepada umum.

Klik untuk gambar besar

Malah seorang rakan sekolah PU Abu telah menulis komen di laman Instagram bahawa dia pernah melakukan perkara yang sama di sekolah. Tulisan bekas isteri PU Abu telah dimuatnaik ke Twitter oleh rakannya atas permintaannya sendiri.

Juga terdapat dakwaan bahawa PU Abu hanya menipu dengan menggunakan gelaran Ustaz. Ada juga mendakwa cerai yang dilafazkan oleh PU Abu tidak sah kerana ia dibuat melalui aplikasi WhatsApp dan talak tidak jatuh sehinggalah anak mereka dilahirkan.

Setakat ini, tiada kenyataan balas dari PU Abu manakala Hana Azraa yang juga seorang pengasas barangan penjagaan kulit tempatan pula telah menguncikan akaun Twitter dan Instagram miliknya.

Untuk makluman, PU Abu ialah salah seorang peserta rancangan Pencetus Ummah 2015 dan dikenali kerana bentuk tubuhnya yang tegap.

www.myartis.com / Sumber: Beautifulnara & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZARA ZYA TEMUI CINTA BARU DENGAN AZLEE KHAIRI?

Isu putus tunang pelakon Zara Zya dan pelakon Hafreez Adam pada hujung bulan tahun lalu itu ternyata mengejutkan ramai pihak. Mana tidaknya, baru sebulan mengikat tali pertunangan namun hubungan mereka akhirnya terlerai.

Tak sampai dua bulan putus tunang, timbul pula desas desus mendakwa Zara sudah menemui pengganti dan dikatakan hangat bercinta dengan pelakon Azlee Khairi yang kini bergandingan dengannya menerusi drama 'Seadanya Aku'.

Lebih menimbulkan tanda tanya apabila Azlee meninggalkan komen romantis buat Zara. Melihatkan komen tersebut, ramai yang merestui jika mereka benar-benar bercinta. Seperti diketahui ini bukan kali pertama mereka bergandingan dan mereka juga sudah lama berkawan.

Bagaimanapun, ramai yang masih tertanya-tanya mengenai status Azlee kerana sebelum ini aktor tersebut dikatakan sudah berkahwin dengan wanita kelahiran Brunei pada tahun 2014. Namun timbul desas-desus mengatakan Azlee sudah kembali solo dan disebab itu dia kembali aktif berlakon. Tetapi setakat ini Azlee enggan memberikan apa-apa komen mengenai status dirinya.

Klik untuk gambar besar

www.myartis.com / Sumber & foto: Rotikaya, Beautifulnara & Instagram Zara Zya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELI KERETA MEWAH - SCHA ELINNEA NAFI GUNA 'DUIT HARAM', DIBELA 'SUGAR DADDY'

Baru-baru ini, pelakon Scha Elinnea menerusi laman Instagram telah berkongsi beberapa keping foto dia bersama kereta mewah jenama Mercedes-Benz A180 AMG dan melahirkan rasa syukur dapat memilikinya.

Dalam perkongsian itu, Scha bersyukur dengan pencapaiannya dan mengakui dia tidak pernah membayangkan akan memiliki kereta idamannya itu. Bagaimanapun, posting tersebut mengundang komen negatif daripada netizen.

Akui Scha, dia menerima mesej di Instagram yang menghantar paparan skrin komen netizen menuduhnya menggunakan duit haram untuk membeli kereta berharga hampir RM200,000 itu.

Tegas Scha atau nama sebenarnya pemilik nama Natasha Mohamed Mubeen, 21, dia tidak akan menggunakan atau memberikan duit haram kepada keluarganya seperti yang didakwa individu tersebut.

Klik untuk gambar besar

"Ada orang DM, hantar screen shot komen 'dia ni mesti ada orang bela'. Cuba fikir sendiri, takkanlah tak boleh fikir, bulan Ramadan ini saya nak berikan duit haram kepada keluarga saya atau beli kereta guna duit haram?

"Saya takkan lakukannya! Tak kisah apa orang nak cakap, saya okey. Buat apa nak kisah pun. Orang yang kenal saya saja tahu bagaimana susahnya saya mencari duit," jelasnya.

Dalam pada itu, Scha memberitahu dia berbangga dengan dirinya yang menggunakan duit yang disimpan dari titik peluhnya sejak berusia 15 tahun.

"Keluarga saya sederhana sahaja, bukan daripada orang kaya... Apa saya nak saya sendiri kena usahakan. Ramai orang tak tahu saya sudah mula bekerja dari umur 15 tahun lagi sebagai model dan reviu produk.

"Kemudian bermula dua tahun lalu, barulah saya ceburi bidang lakonan. Sepanjang tempoh itu saya tak akan membelanjakan duit beg, kasut mewah atau makan tempat mahal.

"Setiap bulan mesti ada simpanan untuk mendapatkan impian saya iaitu memiliki kereta pada umur 21 tahun dan rumah sebelum usia 25 tahun," katanya yang turut menceburi bidang perniagaan.

www.myartis.com / Foto: Instagram Scha Elinnea

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA AKAN KE MAHKAMAH SYARIAH JALAN DUTA ISNIN INI" - PUTERI SARAH NEKAD FAILKAN CERAI

Nampaknya konflik yang melanda rumah tangga pasangan Syamsul Yusof dan Puteri Sarah Liyana bakal berakhir dengan perceraian selepas isteri pertama pengarah dan pelakon itu nekad menfailkan cerai Isnin ini di Mahkamah Syariah Kuala Lumpur.

Sarah atau nama penuhnya Puteri Sarah Liyana Megat Kamaruddin, 38, dilihat berpegang teguh dengan pendiriannya untuk memfailkan perceraian selepas lapan tahun mendirikan rumah tangga.

Jelas Sarah, sepatutnya perceraian itu difailkan pada Khamis, namun terpaksa ditangguhkan kerana dia sedang menjalani penggambaran di Port Dickson, Negeri Sembilan.

"Saya akan ke Mahkamah Syariah Jalan Duta, Kuala Lumpur Isnin ini," tuturnya yang dipetik sebagai berkata kepada mStar.

Klik untuk gambar besar

Pada Selasa lalu, Sarah menerusi laman Instagram miliknya telah memohon agar suaminya itu 'melepaskannya' kerana tidak rela dimadukan.

Syamsul kemudiannya membuat kenyataan meminta isterinya untuk pulang ke rumah dan berbincang mengenai kemelut rumah tangga mereka.

Untuk makluman, Syamsul dan Sarah bernikah pada 8 Mac 2014 dan mereka dikurniakan sepasang cahaya mata iaitu Syaikhul Islam, 6, dan Sumayyah, 5.

Pada 6 Januari lalu, Syamsul menerusi video yang dimuat naik di laman Instagram, mendedahkan bahawa dia telah bernikah dengan Ira di Thailand berwakil walikan ayahnya, Kazar Saisi.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI AMMAR ALFIAN: "INI WAKTU SUKAR BAGI SAYA... SEMOGA KAMI AKAN SELESAIKAN..."

"Bukanlah cara saya untuk mendedahkan kepada publik tentang kisah peribadi. Ia tercetus kerana perasaan marah dan sakit hati. Lukanya masih baru dan emosi saya didorong oleh situasi saya yang sedang berbadan dua. Bagaimanapun, apa yang sudah berlaku biarkan berlalu.

"Ini waktu yang sukar bagi saya dan keluarga saya," tulis isteri kepada pelakon Ammar Alfian, Nelissa Nezam yang menyifatkan perbuatannya membuka kisah rumah tangganya ekoran perasaan marah dan sakit hati menerusi Instastory malam semalam.

Malah, wanita itu akui situasi yang berlaku amat sukar bagi dirinya dan keluarga. Petang semalam, Nelissa tampil membuat pendedahan mengejutkan apabila mendakwa suaminya curang ketika dia sedang hamil anak sulung mereka. Justeru, Nelissa berharap kemelut rumah tangganya boleh diselesaikan antara dia dan suami dengan baik.

Klik untuk gambar besar

"Saya sangat menghargai sokongan anda semua tetapi saya fikir adalah lebih baik untuk menyelesaikan masalah ini secara privasi dan saya mengutamakan kandungan bayi saya. Semoga saya dan Ammar akan menyelesaikan masalah ini antara kami berdua dan sesungguhnya mahu menjadi ibu dan bapa yang terbaik," tambahnya.

Untuk makluman, Ammar dan Nelissa mendirikan rumah tangga pada 6 Mac 2016 dan kandungan ini merupakan kehamilan pertama Nelissa semenjak berkahwin.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALONG RL KEMPUNAN ANAK KEMBAR

Meskipun pengalaman menimang cahaya mata sulung telah berlalu pada 12 November lalu, namun Zila atau nama sebenarnya Nur Azilah Seeron masih lagi terasa debar dan pengalaman berharga itu. Kesakitan bukan sedikit, malah ada ketikanya dia rasa seperti mahu pengsan sewaktu mahu melahirkan 'Ahmad Danial' yang seberat 2.55 kilogram di Hospital Pakar An-Nur Bandar Baru Bangi, Selangor.

Namun apa yang membuat dia terkilan ialah hanya melahirkan seorang sahaja anak berbanding apa yang dikandungnya sebelum ini. Ini kerana, sebelum ini Zila mengandung anak kembar. Namun, ketika di ABPBH April lalu, Zila mengalami pendarahan dan seorang anak kembarnya tidak dapat diselamatkan.

Klik untuk imej besar...

Ahmad Danial - baby Zila dan Along...

Kesedihan Zila itu sebenarnya turut dikongsi bersama oleh suaminya Along Raja Lawak (Muhammad Nizamudin Ahmad) yang diberi peluang oleh doktor menyambut kelahiran tersebut. Katanya, dia rasa mahu menitis air mata melihat kesakitan yang dialami oleh isterinya sewaktu proses melahirkan.

“Doktor bagi peluang untuk saya merasai pengalaman menyambut anak. Masa itu saya menitis air mata kerana baru saya tahu kenapa Allah bagi syurga di bawah telapak kaki ibu. Masa Zila mula nak teran, dia dah minta maaf, minta saya ampunkan dosa dia serta halalkan makan minum dia.

“Saya ingat lagi, Zila pegang katil sampai nak bengkok. Zila tak mahu ambil epidural sebab dia nak buat semuanya secara normal. Masa Zila teran, dia hampir pengsan. Saya dah panik masa itu dan hanya mampu berdoa saja ketika itu. Lepas Zila bersalin, saya terus sujud syukur,” ujar Along dipetik sebagai berkata.

Ketika mula-mula berkahwin...


LEBIH SEDEKAD BERGELAR ANAK SENI - FIDA TAK LUPA, HULUR BANTUAN KEPADA MEDIA

"Saya mula terbabit dalam kerjaya seni pada 2007 selepas muncul juara dalam program realiti TV, Siti Nurhaliza Mencari Bintang Pantene di TV3. Ketika itu, saya memang tiada pengalaman dan hanya berbekalkan minat.

"Alhamdulilah, ada rezeki saya untuk memahat nama dan bakat dimiliki apabila mendapat peluang menjadi pelakon dan pengacara TV. Malah, saya juga cuba beranikan diri menjadi penyanyi," katanya.

"Apapun, saya sangat berterima kasih kepada pihak media yang banyak membantu saya dalam kerjaya seni dulu. Dari bermula dengan tiada pengalaman, saya akhirnya dapat mengumpulnya dengan menceburi beberapa bidang seni.

"Hingga kini, saya tidak pernah melupakan kenangan itu. Saya berharap dengan sumbangan diberikan ini dapat membantu serba sedikit. Sekali lagi, saya ucapkan terima kasih," kata pelakon dan ahli perniagaan, Rafidah Ibrahim.

Rafidah atau mesra disapa Fida, 35, menyedari ramai orang terkesan dengan situasi pandemik ketika ini dan dengan itu dia tampil menghulur bantuan. Baru-baru ini, Fida berkongsi rezeki dengan beberapa wakil media sebagai ingatan tulus ikhlas di atas sokongan dan kerjasama diberikan selama dia aktif dalam kerjayanya seni dulu.

Klik untuk gambar besar

Menurut Fida, lebih sedekad dirinya dikenali sebagai anak seni dan meskipun sekarang sudah tidak begitu aktif, banyak kenangan indah yang masih segar diingatannya dan tidak dilupakan.

Berbicara juga mengenai kerjaya seni, katanya perasaan rindu untuk aktif itu masih ada tetapi tiada rezeki. Malah, dia juga ada perniagaan yang diusahakan. Apapun, pada ketika ini dengan penularan Covid-19, industri hiburan juga terjejas.

Fida yang baru mendirikan rumah tangga dengan suaminya, Shahzemir Shahzulkarib, 37, pada 5 Mei lalu berkata kini dia juga perlu fokus dan memberi komitmen pada rumah tangga. Katanya, masih banyak yang perlu dipelajari dan diperbaiki lagi.

"Alhamdulillah, saya bersyukur akhirnya dipertemukan jodoh dengan suami selepas 17 tahun juga kami bersahabat baik. Saya dan suami saling mengenali sejak kami belajar di institusi pengajian tinggi (IPT) dulu.

"Malah, ketika berhadapan dugaan dalam kerjaya seni dulu pun, suami yang banyak membantu saya dan memberi dorongan untuk menceburi perniagaan dengan mengusahakan produk R Secrets," ujarnya.

Fida yang kini terbabit pula dengan perniagaan makanan sejuk beku, Aris Burger berkata dia menganggap ia adalah rezeki selepas berkahwin. Katanya, apatah lagi dia memang minat berniaga dan ada impian ingin dicapai.

Ketika aktif berlakon dulu, Fida pernah membintangi drama seperti Cinta Tikar Sejadah, Epilog Syurga Cinta, Kasih Alia, Runtun Qalbu, Idris MLM serta Setulus Janji, termasuk filem Kongsi, Man Sewel Datang KL dan Adik Manja Returns.

Selain itu, Fida juga pernah popular dengan dengan lagu 'Apo Kono Eh Jang 2012' yang dirakamkannya semula bersama kumpulan Stellar dan Datuk AC Mizal.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAMAT EXIST DICEKUP MILIKI DADAH SEBELUM KONSERT REUNION

Bakal mengadakan konsert reunion bersama kumpulan Exist pada 28 September ini, bekas vokalis kumpulan tersebut iaitu Mamat telah ditahan oleh polis di Taman Perling, Johor Ahad malam. Penahanan Mamat, 41, itu difahamkan ada kaitan dengan kesalahan dadah semasa menunggang motosikal bersama seorang rakannya.

Difahamkan, Mamat dilihat dalam keadaan mencurigakan sebelum polis menemui serbuk putih dipercayai syabu seberat seberat kira-kira 0.42g yang disimpan dalam dompetnya. Mamat dan rakannya itu kemudian dibawa ke Ibu Pejabat Polis Johor Bahru Utara untuk pemeriksaan lanjut.

Hasil ujian air kencing yang dibuat ke atas mereka juga mendapati kedua-dua suspek positif. Menurut Ketua Polis Daerah Johor Bahru Utara, Assistant Kommissioner Mohd Taib Ahmad mengesahkan penahanan Mamat atau nama sebenarnya Mohd Ali Kamarudin.

Mamat mencipta fenomena ketika muncul bersama Exists pada awal 1990. Bersama Exists, Mamat sangat masyhur dengan lagu-lagu seperti Untukmu Ibu, Rahsia Pohon Cemara dan Langkah Seiringan. Penyanyi ini merupakan antara segelintir artis yang terlibat dalam kancah penyalahgunaan dadah dan sudah beberapa kali ditahan pihak berkuasa.

Klik untuk gambar besar

Mamat juga pernah menyertai pertandingan nyanyian Gegar Vaganza musim ketiga terbitan Astro dan mendapat tempat kedua. Menerusi satu kenyataan yang dikeluarkan oleh Shiraz Projects selaku pihak penganjur, konsert yang dirancang tetap akan berlangsung serta berjalan seperti biasa dan pihak mereka akan menyerahkan perkara terbabit kepada pihak berkuasa.

"Seluruh anggota Exists Reunion amat terkejut dengan berita penangkapan itu. Ketika ini, apa yang dapat saya katakan ialah, pihak kami masih menunggu perkembangan mutakhir berhubung dengan kejadian itu. Secara peribadi, berita ini amat menyedihkan dan mengejutkan lebih-lebih lagi menjelang konsert Reunion Exists yang akan berlangsung pada 28 September ini di Shah Alam dan 5 Oktober di Singapura," jelas penganjur menerusi satu kenyataan.

Mereka akui telah menerima banyak mesej dan panggilan daripada peminat yang bertanyakan status konsert yang sudah dirancang itu. Pihak penganjur juga akan berkongsi perkembangan terbaru mengenai konsert itu dari semasa ke semasa: "Sememangnya kami di Exists Reunion mahukan segala yang dirancang dapat dilaksanakan dengan sebaik mungkin. Ini satu ujian awal untuk kami dan berharap para peminat akan terus mendoakan yg terbaik untuk Exists Reunion," ujarnya lagi.

www.myartis.com / Sumber & foto: Astro Awani & Instagram Mamat Exist

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK TAHAN TERUS DIHINA - ISTERI SUFI RASHID BUAT LAPORAN POLIS

Baru-baru ini, isteri kepada penyanyi Sufi Rashid, Nurulain Md Yusof menerima pelbagai komen berbentuk hinaan selepas tular video dirinya bertindak meninggalkan pelamin ketika ibu suaminya, Irma Mahamud mahu bersalaman dan berpelukan dengan anaknya.

Dek kerana tidak tahan, isteri Sufi mendedahkan beliau bakal membuat laporan polis terhadap beberapa netizen kerana melemparkan mesej berbaur kata-kata kesat terhadapnya. Ain telah menerima pelbagai komen berbentuk hinaan selepas tular video dirinya bertindak meninggalkan pelamin ketika ibu Sufi, Irma Mahamud mahu bersalaman dan berpelukan dengan anaknya.

Jelas Ain laporan itu dibuat bukan disebabkan dirinya berasa takut tetapi kesabarannya sudah capai tahap maksimum: "Contoh komen yang ibu bapa saya akan buat laporan polis. Bukan disebabkan saya takut, tetapi saya seorang manusia yang ada limit sabar".

Klik untuk gambar besar

Menerusi Instagtam Stories miliknya, Ain telah berkongsi beberapa 'screenshot' komen yang akan menjadi bukti untuknya. Tambah Ain dia telah 'screenshot' terlebih dahulu sebelum bertindak memadam komen cacian kerana ingin menyerahkan segalanya kepada pihak polis.

"Padam komen bukan disebabkan saya takut dengan awak, saya sudah 'screenshoot' semuanya. Biar undang-undang yang buat kerja. Saya nak bergembira dengan bulan madu saya lah! @pelesit62," tulis Ain yang telah selamat bernikah dengan Sufi pada 21 September lalu di Pulse Grande Hotel Putrajaya.

www.myartis.com / Sumber & foto: Astro Gempak & Instagram @nuraaen

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHILA AMZAH KONGSI WAJAH ANAK SULUNGNYA, SETH UWAIS

Penyanyi Shila Amzah telah mendedahkan wajah penuh anak sulungnya, Seth Uwais selepas genap tujuh hari kelahirannya yang dilahirkan pada Hari Kemerdekaan Malaysia yang ke-62 iaitu pada 31 Ogos lalu.

"Happy 1 week old lil sethy Alhamdulillah, semoga Seth Uwais Menjadi anak yang Soleh untuk mommy and daddy. I love you @sethuwais, I love us @hariselias. 1 week old Me, agak2 saya muka macam mommy ke daddy?," tulisnya.

Shila atau nama sebenarnya NurShahila Amir Amzah yang selamat melahirkan seorang bayi lelaki seberat 2.88kg secara pembedahan pada jam 11.43 malam hasil perkahwinan dengan Haris Idraki Elias pada 19 April lalu.

Klik untuk gambar besar

www.myartis.com / Sumber & foto: Instagram Shila Amzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOVEMBER TAHUN DEPAN - RAJA ILYA NIKAHI USAHAWAN AUSTRALIA

"Saya tidak pernah berfikir untuk berkahwin. Saya fikir saya mungkin akan menjadi andartu tetapi TWG menyakini saya untuk berkahwin.

"Di sebalik status yang dimilikinya, dia sangat merendah diri malah pemilik jiwa dermawan kerana telah banyak membantu masyarakat dan komuniti di sekitar beliau tidak kira bangsa atau agama.

"Kadang saya terfikir dia terlalu sempurna buat saya. Dia ada semua ciri yang didamkan wanita. Dia kacak, penyayang, berkedudukan, baik hati dan pemurah tetapi dia memilih untuk mengahwini saya," kata pelakon Raja Ilya yang mendedahkan bakal menamatkan zaman bujangnya pada November tahun hadapan.

Klik untuk gambar besar

Kata Ilya, dia menerima lamaran usahawan kelahiran Australia yang diperkenalkan sebagai TWG itu selepas enam tahun berkenalan.

Uniknya, Ilya dilamar menerusi sebuah puisi yang ditulis khas oleh TWG: "Cara dia melamar saya juga cukup menyentuh perasaan di mana dia telah menulis sebuah puisi untuk meluahkan perasaannya sekaligus melamar saya".

www.myartis.com / Sumber: Hijab & Heels & Instagram Ilya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA MEMEY & ABBY SEHATI SEJIWA PILIH WARNA KERETA YANG SAMA, PINK

Semua sedia maklum mengenai hubungan yang terjalin antara pelakon Memey Suhaiza dan Abby Abadi iaitu persahabatan sangat akrab yang sering dijadikan contoh sebagai sebuah keluarga besar yang bahagia.

Meskipun sudah berpisah namun Abby masih mengekalkan hubungan baik dengan bekas suaminya pelakon Norman Hakim demi anak-anak mereka.

Baru-baru ini, menerusi laman Instagra, Memey dan Abby dilihat berkongsi foto serta video di hadapan kereta mereka yang kini berwajah baru.

Klik untuk gambar besar

Namun apa yang menjadi perhatian adalah pemilihan warna kereta mereka yang sama antara satu sama lain. Abby turut mengatakan, citarasa mereka berdua sememangnya sama sejak dari dulu lagi.

Dalam masa sama, Memey turut berkata kereta mereka berdua juga seperti kembar cuma nombor plat sahaja yang berbeza.

Perkongsian mereka itu mendapat pelbagai reaksi dikalangan netizen yang memuji kecantikan warna kereta berkenaan serta gembira dengan hubungan mereka berdua.

www.myartis.com / Sumber & foto: Rotikaya & Instagram Memey Suhaiza & Abby Abadi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN PERSOAL KENAPA TIDAK JEMPUT JANNA NICK & SHEILA RUSLY DALAM USAHA BERBAIK

Pertemuan pelakon Izreen Azminda dan bekas madunya, Intan Liana Saleh, semalam telah menjadi topik hangat. Program hiburan terkenal Melodi juga turut hangat diperkatakan selepas menjadi pihak mempertemukan kedua-dua wanita berkenaan.

Bagaimanapun, ada yang mengecam pendekatan dilakukan oleh phak Melodi lebih-lebih lagi dengan soalan yang diajukan oleh Janna dalam pertemuan Izreen dan Intan itu.

Malah, netizen mengecam tindakan kekasih kepada pelakon Dini Schatzmann itu yang mengajukan soalan kepada Intan termasuklah 'sudah jumpa pengganti atau belum?'

Tidak kurang juga, ada yang mempersoalkan mengapa Melodi tidak menjemput pelakon dan penerbit Sheila Rusly dalam program tersebut dalam usaha untuk menghubungkan kembali silaturrahim bersama dengan Janna.

Klik untuk gambar besar

"Tak tahulah apa depa (pasukan Melodi) cakap sampai Intan itu setuju nak datang. Dekat YouTube semua tanya 'awat tak jemput Sheila Rusly jumpa si Janna Nick tu'. - "Kami mahukan sis Sheila Rusly dan Janna Nick dalam #MelodiRaya," antara komen pengguna Twitter.

Terdahulu, umum mengetahui Sheila dan Janna mempunyai hubungan yang sangat baik ibarat ibu dan anak. Bagaimanapun, hubungan mereka retak awal 2019 yang sehingga kini masih tidak diketahui sebabnya.

Semuanya bermula apabila Sheila didakwa memuat naik status seolah-olah menyindirnya di Instagram namun dinafikan oleh produser tersebut. Shiela berkata perselisihan faham tersebut terlalu peribadi untuk dikongsi kepada umum kerana melibatkan hal keluarga.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU JUARA HAN-BYUL DIPERTIKAI - SITI NURHALIZA TAMPIL 'BIDAS'

Ramai netizen yang meluahkan rasa tak puas hati dan mempertikaikan kejuaraannya penyanyi yang berasal dari Korea, Han-Byul, 29, di pentas Big Stage 2019 yang berlangsung semalam. Dek kerana itu, penyanyi nombor satu negara, Datuk Seri Siti Nurhaliza yang selaku juri tetap program tersebut itu tampil 'membidas' dengan berkata kemenangan Han-Byul tidak seharusnya dijadikan isu berikutan pertandingan itu menilai bakat setiap peserta.

Menurut Siti, tiada istilah mengutamakan penyanyi luar sehingga mengabaikan anak seni tempatan kerana kesemua mereka bertanding atas satu misi yang sama dan dalam pertandingan wujud persaingan serta ia akan memberi cabaran kepada peserta lain untuk bersaing.

"Bagi saya muzik ini universal, kita mempertaruhkan bakat serta boleh berkongsi. Buat apa kalau kita buka peluang kepada negara lain tetapi tetap ingin menangkan peserta daripada negara sendiri. Itu tidak ada persaingan namanya. Persaingan yang sihat adalah apabila kita menilainya dengan telus.

"Ia juga boleh menjadi salah satu cabaran dan semangat bagi artis-artis tanah air kita untuk belajar. Bagi saya Big Stage ini terbuka untuk kesemua peserta dan kita juri yang telah diberi tanggungjawab akan menilai setiap peserta dengan bakat yang mereka tunjukkan," kata Siti ketika ditemubual selepas tamatnya konsert akhir Big Stage 2019 bertempat di Auditorium Majlis Bandaraya Shah Alam, Selangor pada Ahad.

Klik untuk gambar besar

Pelantun lagu 'Anta Permana' itu akui lagu yang dinyanyikan Han-Byul pada malam itu bukan kekuatannya namun pujian harus diberikan, melihat kepada kesungguhan yang telah Han-Byul dipamerkan: "Saya memilih untuk memberi markah yang tinggi bagi persembahan pertama Han-Byul kerana setiap minggu macam-macam sudah dilakukannya.

"Dia sudah menyanyikan lagu balada, rock dengan cara yang betul dan bagus bagi saya. Cuma malam ini lagu tersebut bukan kekuatannya namun saya tetap bangga dengan kesungguhan yang ditunjukkan. Dia sudah membuktikan dia seorang yang sangat kreatif dalam menjiwai setiap lagu," tambahnya lagi.

Sementara itu, Siti berkata pengalamannya menyertai pertandingan nyanyian di luar negara sehingga berjaya meraih kemenangan adalah atas pernilaian bakat dan bukan dipengaruhi faktor lain: "Macam pengalaman saya dengan Misha Omar (juri jemputan untuk konsert akhir Big Stage 2019), kita pernah pergi bertanding di satu pertandingan nyanyi di Shanghai, China dan kami berlawan dengan peserta tempatan. Tapi disebabkan mereka (juri) menilai lagu itu secara telus... saya dan Misha dipilih menjadi juara, jadi dalam hal ini tak ada masalah siapa yang jadi juara, meskipun orang luar," ujarnya

www.myartis.com / Sumber: Astro Gempak & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMBALI BERBAIK - AKSI FATHIA & ZARINA MAIN TIKTOK BUAT NETIZEN GEMBIRA

Umum sedia maklum mengenai hubungan pelakon Fathia Latiff dan Zarina Anjoulie yang kini kembali jernih, setelah hampir dua tahun dikatakan putus kawan selepas saling berbalas kenyataan di media sosial.

Baru-baru ini menerusi muat naik di laman Instagram, mereka dilihat banyak meluahkan masa bersama-sama. Tambah menarik, terdapat juga video Tik tok yang dilakukan oleh kedua-dua mereka yang dimuat naik oleh Zarina.

"This was fun 🤣🤣🤣🤣 Tee Tee (Fathia) & Anju.... more to come guys 💞💞💞💞 @fatiyalatiff," tulis Zarina taua lebih mesra disapa Anju.

Melihat pada ruangan komen, rata-ratanya gembira apabila melihat dua pelakon itu sudah berdamai. Malah, kebanyakan mereka terhibur dengan video Tik Tok dihasilkan mereka.

Klik untuk gambar besar

"Ah comelnya dua ni menari Tik Tok." - "Ok BFF dah kembali." - "Happy bila tengok dua-dua ni berbaik," kata beberapa netizen.

Terdahulu, pertemuan kedua-dua pelakon itu dikongsikan seorang pendandan rambut selebriti iaitu Ridzokimura menerusi Instagram miliknya.

Dalam video tersebut, Fathia dan Zarina mengakui mereka sudah dua tahun tidak bertegur sapa. Ridzokimura turut mendedahkan Fathia berhasrat untuk mengajak sahabatnya itu untuk terus mendalami ilmu agama bersama-sama dirinya.

KLIK VIDEO DIBAWAH INI UNTUK TONTON

www.myartis.com / Sumber & foto: Astro Gempak, Instagram Zarina Anjoulie & Fathia Latiff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - SHEIKH MUSZAPHAR SAMBUT KEMBAR LELAKI DI HARI LAHIRNYA

Dahlah kembar, kongsi tarikh lahir sama pula tu....

Demikian halnya dengan angkasawan negara, Datuk Dr Sheikh Muszaphar apabila mendapat hadiah paling berharga di hari lahirnya yang ke-45 apabila isterinya, Datin Dr. Halina Mohd. Yunos, 35, selamat melahirkan bayi kembar lelaki kelmarin (27 Julai 2017).

Pastinya kelahiran cahaya mata kali ini merupakan saat paling manis buat Sheikh Muszaphar dan isteri kerana pertama kali menyambut kelahiran bayi kembar.

Lebih teruja adalah kelahiran kembar ini telah berkongsi tarikh hari lahir yang sama dengan bapa mereka.

Kedua-dua bayi kembar itu dilahirkan oleh isterinya masing-masing pada pukul 10.05 dan 10.07 pagi di Pusat Perubatan Universiti Malaya (PPUM).

Menurut Sheikh Muszaphar, beliau berasa bersyukur dan gembira dengan kelahiran bayi kembar lelaki itu yang masih belum diberikan nama.

Klik untukk gambar besar

"Sukar mahu digambarkan betapa gembira dan bersyukurnya saya dan isteri, Datin Dr. Halina Mohd. Yunos atas kelahiran bayi kembar kami.

"Alhamdulillah proses kelahiran kedua-duanya amat mudah. Bayi pertama lahir dengan berat 2.83 kilogram (kg), manakala yang kedua seberat 2.05kg," katanya ketika dihubungi.

Menurut Sheikh Muszaphar, beliau dan isterinya sudah menjangkakan kehadiran bayi kembar mereka sewaktu menjalani ujian imbasan pada menjelang trimester pertama.

Beliau turut memberitahu bahawa anak kembarnya itu akan menangis sekiranya dipisahkan semasa tidur.

Sementara itu, katanya, kedua-dua anak perempuannya, Sophea Isabella, 6 dan Sophea Natasha, 4, dilihat sangat teruja atas kehadiran adik-adik mereka.

"Mereka berdua tidak sabar mahu menjadi kakak dan kedua-duanya terlalu gembira. Saya juga tidak sabar mahu menjaga dan mendidik mereka.

"Selepas ini jika dikurniakan rezeki, saya tidak menolak untuk mempunyai lebih ramai anak kerana saya memang sukakan kanak-kanak. Jika boleh saya mahu 10 orang anak," ujarnya.

Semoga dengan kehadiran ahli keluarga baru ini akan menambahkan lagi kebahagiaan dan keceriaan dalam keluarga mereka.

Kami doakan juga agar bayi kembar ini membesar dengan sihat dan menjadi anak yang soleh buat kedua-dua ibu dan bapa mereka.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SUDAH KENAL PASTI LOKASI PERSEMBUNYIAN - POLIS BURU SAJAT, KES TIPU MAKLUMAT IC

"Kita tahu, cuma saya tak boleh dedahkan kerana ia adalah sebahagian daripada siasatan," itulah kata Ketua Polis Selangor, Datuk Arjunaidi Mohamed yang enggan mendedahkan lokasi persembunyian usahawan kosmetik Sajat selepas mengenal pasti kerana bimbang menganggu siasatan.

Lokasi persembunyian Sajat atau nama sebenarnya Muhammad Sajjad Kamaruzzaman akhirnya dikenal pasti selepas beberapa bulan menghilangkan diri.

Dalam kenyataan lain pula, Polis Ampang Jaya semalam memaklumkan pihaknya sedang mengesan Sajat bagi membantu siasatan berhubung kes penipuan menukar maklumat kad pengenalan.

Klik untuk gambar besar

Menurut Ibu Pejabat Polis Daerah (IPD) Ampang Jaya, Sajat yang juga saksi dikehendaki hadir prosiding perbicaraan kes berkenaan di Mahkamah Ampang Jaya pada 14 Julai ini.

"Bahagian Siasatan Jenayah Komersial IPD Ampang Jaya sedang mengesan Muhammad Sajjad yang beralamat terakhir di No 2 Jalan Polo Country Club Selangor, 10/3 Kota Damansara, Seksyen 10, Petra Jaya, Selangor bagi menghadiri perbicaraan kes terbabit," jelasnya.

Terdahulu, media melaporkan Sajat didakwa bersembunyi di Thailand setelah waran tangkap dikeluarkan Mahkamah Syariah pada 23 Februari lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KHAIRUL FAHMI CHE MAT PUTUS CINTA LAGI..??

Penjaga gol kebangsaan yang juga selebriti terhangat Khairul Fahmi Che Mat, digosipkan putus cinta buat sesekian kalinya. Jika sebelum ini beliau putus tunang dengan Elia Jejari Runcing, kini beliau dikatakan memutuskan hubungan pula dengan Dahlia Teck... wanita yang memberikan kejutan hari jadi untuknya baru-baru ini.

Gosip hangat ini bertambah kencang apabila penulis akaun Twitter @MahsiH2 turut mendakwa yang Khairul Fahmi Che Mat mempunyai kekasih baru senegeri (Kelantan) bernama 'Gadis X'.

Screenshot dakwaan putus cinta yang
dipetik dari forum Cari...

Lebih memanaskan keadaan, kekasih baru Khairul didakwa baru sahaja bertunang beberapa minggu lalu tetapi minta putus tunang disebabkan 'tergilakan' Khairul.

Dakwaan putus cinta antara Dahlia Teck dan Khairul turut diperkuatkan dengan ketiadaan mereka bertwitt sejak pertengahan Januari 2012. Benarkah begitu atau ia hanya gosip yang sengaja diperhangatkan menjelangnya perlawanan yang melibatkan Malaysia?

Dalam hal ini, hanya masa yang dapat menentukan kesahihan dakwaan ini kerana kita semua tahu Khairul pasti akan menafikannya. Sebagaimana putusnya ikatan tunang Khairul dengan Elia dahulu dan penafian Khairul tentang hubungannya dengan Dahlia, kita sebenarnya sudah masak dengan 'cinta warung kopi' ini.

Bukan tujuan myartis mahu mengeruhkan suasana, tetapi sebagai selebriti yang hangat berposing hingga terbuka dada dalam majalah, Khairul kini adalah milik masyarakat yang hauskan perkembangan kariernya. Oleh yang demikian, setiap tindak tanduknya pasti akan menjadi perhatian ramai yang inginkan beliau terus menjadi 'idola terbaik' buat anak muda lain. Tak gitu??

Segalanya tentang Apex..

Twitt terkini  Apex..


"SAYA SEDIH SEBAB MUMMY TAK SEMPAT TERIMA ANUGERAH" - ROZITA ROHAIZAD

"Dia telah banyak berkorban demi kerjaya seni yang dicintainya sehingga ke akhir hayat. Tak pernah demand apabila mendapat tawaran. Malah tengah sakit-sakit pun tetap bekerja kerana tidak mahu menghampakan orang," demikian kata anak kepada Allahyarham seniwati Mariani iaitu Rozita Rohaizad yang terkilan kerana ibunya meninggal dunia tanpa menerima sebarang anugerah dalam industri seni tempatan.

Menurut Rozita, walaupun Allahyarham ibunya tidak pernah meluahkan tentang hal tersebut, namun dia percaya adalah menjadi kemahuan ibunya itu untuk menerima anugerah penghargaan sepanjang 63 tahun bergelar anak seni.

Sementara itu, seorang lagi anaknya, Melissa Saila berkata, dia bersyukur apabila hajat ibunya yang ingin menziarahi studio Jalan Ampas Singapura, iaitu tempat dia memulakan kerjayanya sebagai pelakon dapat dilaksanakan.

"Selepas disahkan menghidap kanser usus, mummy berhasrat mahu ziarah tempat kerja lamanya.

"Alhamdulillah pada Mei lalu, saya menunaikan permintaannya dan ketika sampai di sana, dia pula jadi 'tour guide' bercakap tentang apa yang ada di sana selain aktiviti-aktiviti hariannya ketika di zaman mudanya dulu.

"Apa-apapun, saya bersyukur mummy mampu hidup sehingga usia ini sedangkan tak ramai mampu bertahan selepas usia 60 tahun," jelasnya.

Pelakon Dian P.Ramlee, iaitu anak saudara Allahyarham pula berkata, dia begitu manja dengan ibu saudaranya itu setiap kali mereka berjumpa.

Malah dia akan mengurut Mariani sambil berborak mengisi masa terluang. Dian juga cukup kagum dengan seniwati itu yang mempunyai daya pemikiran yang sangat tajam.

"Bayangkan pada usia 82 tahun, dia masih lagi boleh menghafal skrip dalam tempoh masa yang sekejap. Malah dia juga boleh ingat setiap kejadian yang pernah berlaku pada dirinya secara terperinci. Saya panggil dia 'mak besar' kerana hanya dia saja yang tinggal dalam adik beradiknya," kata Dian.

Dalam pada itu, Datin Seri Umie Aida pula menyifatkan pemergian Mariani adalah satu kehilangan yang besar kerana seniwati itu sering menjadi rujukan pelakon-pelakon mengenai ilmu-ilmu lakonan.

"Susah nak cari pelakon yang memberi komitmen tinggi dalam kerjaya lakonan seperti Allahyarham. Selain jujur dan berdisiplin dalam kerjaya dia sering menjadi rujukan penggiat seni filem tempatan," tuturnya.

Bagaimanapun menurut Presiden SENIMAN, Zed Zaidi, memberitahu bahawa bulan lalu, dia telah mencadangkan nama Seniwati Mariani untuk menerima pingat bersempena Hari Keputeraan Yang DiPertuan Agong pada bulan Jun tahun hadapan.

"Saya dah hantar untuk mencadangkan nama Mummy (Mariani), untuk menerima pingat dan sekali gus membawa gelaran 'Datuk'. Tarikh tutupnya pada 27 November lalu. Dah hantar dah pun. Cuma sekarang saya tak pasti sama ada cadangan tersebut diterima atau tidak.

"Saya hantar ketika Mummy masih ada lagi kerana bagi saya, Mummy banyak jasanya kepada negara.  Dia juga merupakan salah seorang pengasas SENIMAN. Banyak jasanya yang ramai orang tidak tahu. Jadi disebabkan itulah, saya cadangkan nama Mummy. Tapi itulah, tidak kesampaian juga untuk dia menerima sendiri pingat tersebut jika dapat," jelas Zed ketika ditemui media di tanah perkuburan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DITIPU PENGURUS BARU - TEGAR KINI KEMBALI MENGEMIS

'Cita-citaku menjadi orang kaya... Dulu ku susah sekarang Alhamdulillah...
Bersyukurlah pada yang Maha Kuasa... Memberi.. ... memberi .. jalan untukmu semua'.

Pasti ramai yang masih ingat dengan lirik lagu tersebut yang dinyanyikan oleh penyanyi remaja Indonesia Tegar. Malah selepas berjaya mencipta nama, Tegar sering bertandang ke Malaysia membuat persembahan atas jemputan pelbagai pihak.

Bagaimanapun, semuanya kini sudah berubah apabila Tegar dilaporkan telah ditipu oleh bekas pengurusnya dan kini kembali hidup susah. Paling sedih, ibunya juga didakwa sudah kembali menjadi pengemis jalanan untuk mencari sesuap nasi.

Klik gambar untuk size besar

Untuk info, Tegar sebelum ini pernah ditipu pengurus lamanya, dan bagai jatuh ditimpa tangga... dia sekali lagi tertipu dengan janji manis pengurus baru dikenali sebagai 'A'.

"Saya simpati dengan Tegar... Dia kini berada di kampung kerana tidak bekerja lagi. Pasport tegar telah dibawa lari bekas pengurusnya ‘A’.

"Disebabkan itu Tegar tidak boleh ke mana-mana dan terpaksa menolak tawaran ‘show’ di Malaysia kerana tiada passport.

"Kasihan ibunya kini kembali mengemis kerana mereka tiada wang. Tidak sangka ‘A’ tergamak aniaya Tegar,” demikian menurut sumber yang juga bekas pegawai perhubungan awam syarikat rakaman naugan Tegar.

"‘A’ seorang warga Singapura merupakan bekas pengurus kedua Tegar dan kini dipercayai berada di Kuala Lumpur.

"Saya dapat tahu ‘A’ di sini. Dia biarkan Tegar terkontang-kanting selepas dia dah tipu budak tu. Banyak duit Tegar habis disebabkan dia.

"Ibu Tegar pernah beritahu kepada salah seorang ahli kelab peminat Tegar di Malaysia yang anaknya tidak mempunyai sebarang simpanan sejak bersama ‘A’.

"Tegar juga pernah beritahu kepada ibunya dia tiada wang kerana ‘A’ membelanjakan wangnya sesuka hati,” tambah sumber tersebut.

"Kali terakhir Tegar kelihatan bersama ‘A’ ialah pada dua minggu lalu ketika dia menghantar  penyanyi tersebut pulang ke Indonesia.

"Dia hantar balik selepas sebulan ‘simpan’ Tegar di Malaysia tanpa kebenaran ibu dan syarikat rakaman di Jakarta.

"Sepanjang tempoh itu Tegar tidak dibenarkan menghubungi ibunya di kampung dan ‘A’ telah merampas telefon bimbit Tegar.

"Di Malaysia ‘A’ gunakan Tegar untuk kepentingan diri dia sendiri dan mencari populariti. Dia pernah bawa Tegar menumpang rumah beberapa peserta program realiti lawak popular Malaysia sambil menjaja cerita-cerita bohongnya.

"Kepada ‘A’, sudah-sudahlah menipu dan menganiaya orang lain... Pulangkan sahaja passport dan barangan peribadi berharga Tegar yang dilarikan sebelum tindakan diambil,” ujar sumber itu dipetik sebagai berkata.

Sumber: Astro Gempak

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"JANGAN BUAT SESUATU SAMPAI ORANG KECAM AKU" - WANI COMEL AKUI TIDAK PUNYAI FB

"Facebook ini bukan saya punya. Saya tak pegang pun Facebook. Saya hanya pakai Instagram. Saya tengok ramai yang kecam. Apa agenda dia? Ambil video dan kemudian muat naik semula di Facebook yang bukan milik saya.

"Untuk pengetahuan, ini bukan Faceebook saya, saya pakai Instagram. Selain @wanicomel20, adalah akaun palsu," demikianlah kata Wani Comel memaklumkan bahawa dirinya tidak mempunyai sebarang akaun media sosial lain selain Instagram yang menggunakan nama @wanicomel20.

Perkara tersebut dimaklumkan Wani berikutan terdapat pihak yang didakwa cuba memperdaya orang ramai dengan menggunakan kandungan dan status yang sama di Instagram miliknya di Facebook. Menurut Wani atau lebih dikesalkan, akaun yang menggunakan namanya itu juga didapati penuh dengan cercaan daripada netizen.

Klik untuk gambar besar

"Saya tengok ramai je yang mengecam. Apa motif ya ambil gambar dan video saya lepas tu muat naik di Facebook sedangkan ini bukan Facebook saya. Kalau tak ada kerja, pergi cari kerja lain. Janganlah buat sesuatu benda itu sampai orang kecam aku. Walhal aku tak tahu apa-apa pun, bukan media sosial aku. Boleh tahan orang yang kecam aku di Facebook," luahnya.

Pada masa sama, Wani turut meminta pihak berkenaan untuk berhenti daripada terus memperdaya orang ramai: "Minta tolong ya, hentikan semua ni. ramai DM (mesej secara peribadi) beritahu pasal handphone itu," pintanya.

Terdahulu, Wani mencuri perhatian umum selepas terpalit isu dakwaannya menjadi mangsa penganiayaan seorang usahawan kosmetik berkaitan komestik berkaitan satu produk kurus.

www.myartis.com / Sumber & foto: Astro Gempak & Instagram Wani Comel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIMAN TINO LAWAT PEMINAT HIDAP KANSER PAYUDARA STAGE 4

"Alhamdulillah. Tercapai hajat hari ini untuk menziarah Salah seorang yang Aiman dah kenal 2 tahun. Seorang ibu yang kuat, yang selalu cuba memenuhi permintaan anaknya untuk datang event-event Aiman dulu.

"Tapi sekarang dia mengidap kanser payudara stage 4. Minta jasa baik yang baca, dapat mendoakan semoga Kak Aza kembali sembuh seperti dulu.

"Sama-sama kita doakan okay. Terima Kasih," demikian kata penyanyi Aiman Tino yang bersyukur apabila hajatnya tercapai untuk melawat peminatnya yang menghidap penyakit kanser payudara tahap empat.

Klik untuk gambar besar

Menerusi entri di Instagram (IG), Aiman berharap agar orang ramai dapat mendoakan kesihatan peminatnya yang dikenali sebagai Kak Aza semoga cepat sembuh.

Menerusi ruangan komen rata-rata memuji sikap prihatin yang ditunjukkan oleh Aiman dan mereka turut mendoakan agar Kak Aza kembali sihat serta sebuh daripada penyakit yang dihadapinya itu.

www.myartis.com / Sumber & foto: Astro Gempak & Instagram Aiman Tino

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU GANGGUAN SEKSUAL:  "BUKAN SAYA TAPI INDIVIDU INI YANG LAKUKAN" - ARIF DOLLAH

Selepas dituduh cuba mencabul penyanyi dari Indonesia, bekas pengurus Tegar, Muhammad Arif Dollah, 30, tampil mendedahkan individu sebenar yang telah melakukan gangguan seksual seperti yang di akui oleh Tegar sebelum ini kepadanya.

Klik gambar untuk size besar

"Individu berkenaan saya kenal dan terlibat juga dalam industri hiburan dan saya terkejut apabila Tegar mengadu lelaki berkenaan melakukan gangguan seksual kepadanya.

"Bagaimanapun saya terkejut apabila perkara yang pernah dia beritahu kepada saya sebelum ini tiba-tiba berubah apabila Tegar mendakwa saya pula yang melakukan perkara tidak bermoral terhadapnya itu.

"Wahal sebelum ini dia sendiri mengadu kepada saya tentang perbuatan lelaki berkenaan tetapi saya tidak boleh ambil tindakan kerana tidak lihat dengan mata sendiri," ujarnya dipetik sebagai berkata

Bagaimanapun Arif enggan mendedahkan identiti individu berkenaan namun akan memastikan pihak tersebut tampil membuat penjelasan.

Sementara itu, Arif berkata, sejak kejadian itu dia tidak pernah berhubung dengan Tegar untuk menyelesaikan masalah tersebut kerana merasakan tiada keperluan berbuat demikian.

"Tiada sebab untuk berjumpa dengannya malah ia mungkin akan menimbulkan masalah lain pula nanti.

"Biarpun begitu saya tetap mendoakan kejayaannya kerana dia adalah seorang berbakat besar dan apa yang terjadi bukan salahnya tetapi atas hasutan orang lain," jelasnya.

Bagaimanapun kata Muhammad Arif, pihaknya akan tetap meneruskan saman sivil berhubung kenyataan palsu dibuat Tegar kepada pihak polis.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU TERKUCIL KETIKA NYANYIKAN LAGU PELUANG KEDUA - NABILA KINI GHAIB

"Apa yang saya nampak, dia cuba untuk sampaikan yang terbaik tapi ada sedikit kesilapan di situ tapi ada sebab mungkin dia tak sihat.

"Ariana Grande yang sakit tekak sikit pun dia sanggup batal konsert atas nasihat doktor. Kita kena hargai ini. Saya sangat bangga dengannya," ujar seorang pemilik akaun Twitter mempertahankan Nabila Razali gara-gara penyanyi itu nyanyiannya secara langsung yang terkucil tular pada sebuah program baru-baru ini.

Malah ada yang menyifatkan penyanyi itu sudah memberikan persembahan yang terbaik dan menasihatkannya untuk tidak putus asa bagi memperbaiki diri.

"Lagu itu pertama kali dia bawa secara langsung. Rasa gementar itu pasti ada, sebab itu dia tak berhenti berlatih di belakang pentas.

"Aku rasa mungkin dia terlalu berlatih dan memikirkan teknik sampai dia terkucil. Sebab lagu Peluang Kedua ini bukan main mencabar teknik dia," komen peminat lain yang menyifatkan Nabila mungkin terlalu memikirkan nyanyiannya memandangkan itu kali pertama dia menyanyikan lagu itu secara langsung.

Untuk info, isu tersebut menjadi hangat gara-gara persembahan nyanyian Nabil Razali yang terkucil sewaktu menjayakan program Meletop Mega Raya Ria baru-baru ini. Selain ada yang memberi kata semangat, namun ada juga yang memerli, mengutuk dan mempertikaikan kemampuan nyanyian Nabila.

Usaha media untuk menghubungi Nabila dan pengurusnya bagaimanpun gagal bagi mendapatkan komen lanjut berkenaan insiden itu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ISTERI NABIL MINTA BABY 'BOY' SEMPENA ANNIVERSARY

"Today the day we choose to live together. 6 years down, 2 sweet daughter and still WAITING for a boy 😁. Everyday we learn to understand each other even until today. Ada time, rasa senang, happy, paling bahagia, loved.

"Ada time marah, merajuk, jealous, crying. There’s one time, rase mcm xnak ckp lgsg pun ada 😄 But it’s good jgk sbb rase semua tu coz, if xde rse hmmm ur in danger zone.

"Janganla ckp marriage life ni perfect as u wish, paling boleh buat pun, doa dan tu la pun we do till today. As wife, what else could I asked for? Baby? New address? New steering? New purse? Absolutely YES!!!! 😁

"No la, all I wanted is happy family and and be loyal to me and baby boy pleaseee @kopi_k_sendiri ❤ Happy anniversary daddy and love you," ucapan isteri Nabil Ahmad, Zira Ayub sempena ulangtahun perkahwinan mereka yang ke-6.

Klik untuk gambar besar

Pasangan Nabil Ahmad dan isteri, Zira Ayub nampak begitu bahagia sekali dengan kehadiran dua cahaya mata perempuan.

Tetapi sambutan kali ini, selain ucapan manis buat suami, Zira sempat mengusik Nabil dengan meminta seorang cahaya mata lelaki pula selepas ini.

Menerusi akaun Instagram, Zira telah memuatnaik sekeping gambar dirinya mengucup mesra suaminya sambil mengungkapkan kata-kata penghargaan buat Nabil sepanjang mereka berkahwin.

Sebagai isteri, pastinya bukan wang ringgit yang dipandang tetapi kebahagiaan dan kesejahteraan keluarga.

Rata-rata perkongsian yang dimuatnaik Zira mendapat ucapan tahniah daripada peminat diatas ulangtahun perkahwinan mereka. Selain itu, peminat juga turut mendoakan hasrat pasangan ini dimakbulkan.

Harapnya doa Nabil dan isteri dimakbulkan dan dikurniakan cahaya mata lelaki yang diingini. Apapun selamat ulangtahun perkahwinan kami ucapkan dan semoga perkahwinan yang dibina terus utuh dan bahagia buat selamanya.

www.myartis.com / Sumber & foto: @nabilzira, @zira.ayub & @Kopi_K_sendiri

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HANGAT - EINA AZMAN SAH KAHWINI JEJAKA SIKH MERDEKA INI

Meskipun dilanda kontroversi kerana memilih jejaka sikh sebagai teman hidup, namun itu semua tidak menghalang Eina Azman, 19, untuk berkahwin ketika negara menyambut kemerdekaan.

Untuk info, Eina atau nama sebenarnya Cik Ainur Syakina Azman, bakal melangsungkan pernikahannya pada malam 31 Ogos ini (Ahad) dengan Datuk Paduka Kaiser Gurmeet Harden, di Hotel Grand Hyatt, Kuala Lumpur.

Kaiser Gurmeet yang telah mendalami agama Islam kini lebih mesra dipanggil sebagai Datuk Gmix, oleh Eina. Dakwanya, Gmix sudah berminat mendalami agama Islam sebelum mengenalinya lagi.

"Ibu Eina pun banyak menolongnya untuk terus mendalami agama Islam. Dia sudah pandai baca Al-Fatihah dan surah lain. Sebelum ini pun, agama tidak pernah menjadi penghalang hubungan kami apatah lagi dia memang benar-benar mahu mendekati agama Islam.

"Apa yang lebih penting dalam hubungan kami ialah restu dari keluarga masing-masing. Alhamdulillah semuanya dipermudahkan termasuklah urusan kahwin ini," ujar Eina dipetik sebagai berkata kepada media ketika menyerahkan kad kahwinnya.

Eina ketika menyerahkan kad kahwin
Klik gambar untuk size besar

Tambahnya, biarpun berbeza usia 16 tahun, dia tidak melihat itu sebagai satu masalah besar dalam hubungan mereka.

"Eina berharap dengan berkahwin ini segala kontroversi yang pernah terpalit dalam kerjaya seni akan hilang. Eina nak bersih daripada segala kontroversi.

"Tapi itu tak bererti Eina akan berhenti berlakon. Bahkan bakal suami pun tak menghalang. Sekurang-kurang apabila sudah berumah tangga, ada orang yang boleh jaga Eina. Selepas kahwin pun Eina kena tahu batas.

"Harap perkahwinan ini akan melenyapkan segala fitnah," katanya yang memilih tema Bollywood untuk majlis perkahwinannya.

Manakala bagi majlis persandingan pula , ia hanya akan diadakan hujung tahun ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


KURUSKAN BADAN DEMI SINGLE BAHARU - AMELINA CUBA GENRE BALADA PULA

Penyanyi yang mendapat jolokan Ratu Dangdut, Amelina dilihat kini semakin langsing dan berseri-seri, bagaikan tidak dimamah dek usia. Pada usia 46 tahun, wanita kelahiran Nilai, Negeri Sembilan begitu menjaga penampilan diri hingga sanggup menahan lapar demi kelihatan langsing dan menawan.

Amelina berkata, dia bekerja keras menguruskan untuk menurun berat badan demi single terbaharu berjudul 'Ada Untukmu': "Saya berjaya menurunkan berat badan sebanyak enam kilogram (kg) dalam tempoh lima hari.

"Memang tidak mudah untuk mencapai tahap ini, tetapi kena berdisiplin dan kuatkan semangat. Ia menjadi lebih sukar apabila saya seorang yang suka makan. Justeru, saya kena amalkan pemakanan sihat dan mendapat bimbingan produk pelansingan badan. Mereka mengawasi program diet saya.

"Soal perubahan imej, ini adalah kehendak pengurusan yang mahu saya lari daripada kebiasaan. Sebagai penyanyi dangdut, saya sudah biasa dengan imej agak sarat. Bagaimanapun, saya pilih penampilan lebih ringkas dengan gaya rambut sederhana untuk kemunculan bersama single baharu. Tampak lebih muda," katanya.

Klik untuk gambar besar

Lebih dua dekad bergelek bersama irama dangdut hingga pernah mencetuskan fenomena, Amelina mencatat sejarah peribadi apabila merakamkan lagu berentak balada: "Sebelum ramai salah sangka, saya mahu memaklumkan keputusan bertukar genre bukan kerana mahu beralih arah, sebaliknya sekadar satu pembaharuan.

"Saya ingin mempraktikkan ilmu yang dipelajari ketika menyertai program Gegar Vaganza musim kelima. Apabila rakam lagu berentak balada bukan bermaksud nak beralih arah, tetapi lebih kepada mencuba sesuatu yang baharu. Ini juga untuk menarik peminat generasi muda.

"Sekarang, tiada lagi peminat fanatik kepada genre muzik yang dinyanyikan. Saya mahu peminat meminati apa sahaja genre muzik yang disampaikan. Sebelum saya lupa, lebih baik saya amalkan ilmu yang dipelajari. Jika tak buat, takut pula ilmu hilang begitu sahaja," ujarnya.

Single 'Ada Untukmu' adalah ciptaan sepenuhnya Aepul Roza. Video muzik lagu itu menampilkan Sham Visa yang memegang watak sebagai suami. Ia boleh didapati di semua pelantar digital mulai 7 Ogos lalu.

Menyentuh soal peribadi, Amelina atau nama sebenarnya, Norazlina Amir Sharipuddin tanpa berselindung mengakui, sedang berkawan rapat dengan seorang ahli perniagaan.Katanya, dia yakin lelaki yang masih dirahsiakan identitinya itu adalah calon paling layak untuk dijadikan teman hidup selepas empat tahun bergelar ibu tunggal.

"Apa yang boleh dikatakan, hubungan kami dalam peringkat mengenali hati budi. Saya selesa bersamanya kerana si dia bukan seorang yang sombong dan tidak kuat cemburu. Malah, boleh menerima orang sekeliling saya. Dalam mencari teman hidup, saya perlukan seseorang yang bersikap menyenangkan. Alhamdulillah, anak-anak saya pun selesa dengannya dan boleh menerima kehadirannya," ujarnya.

Akuinya, hubungan yang terjalin berada dalam fasa serius, namun dirinya tetap menyerahkan soal jodoh kepada Tuhan: "Saya serahkan soal jodoh pada takdir Tuhan. Kalau ada jodoh, adalah. Semuanya dalam perancangan, tetapi bukanlah tahun ini mahu mendirikan rumah tangga," tuturnya.

Untuk makluman, Amelina pernah mendirikan rumah tangga bersama Reduan Mahmood, namun bercerai pada 2016. Hasil perkahwinan, mereka dikurniakan enam cahaya mata, Puteri Nur Athirah, 19, Putera Al Affiq, 18, Putera Al Asyraff, 17, Puteri Nur Asyurah, 15, Putera Al Arffa, 13 dan Putera Al Amzar, 8 tahun.

www.myartis.com / Sumber & foto: Berita Harian & Instagram Amelina

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::